2
Explicaziuns:
Quella versiun sursilvana sebasa sil toc en dialect da
Hans Gmür. Enstagl da situar l’entira acziun el Tessin,
sespleiga quella ussa el Grischun. Enstagl dalla dunna
Fumagalli, ina Tessinesa che discuora tudestg cun accent,
gioga ussa la dunna Araujo, ina dunna portughesa. Ella
discuora ina mischeida denter romontsch e portughes,
aschia ch’igl ei sedau enqual giug culs plaids per part fetg
semeglionts e per part tut auters. Igl ei bien dad haver in
coach per saver pronunziar endretg ils plaids portughes.

S-THO 1-1_L_onda da Charly_(sr)


3
Act 1

cu igl umbrival sesarva ei la tribuna vita, Charly e Sonja ein d’udir da sura seniester “ord curtgin”

Sonja
off Eis segirs ch’igl ei cheu?

Charly
cumpara da dretg silla via el curtgin. El ei sevestgius da stad sco da vacanzas e porta ina valischa Ei
stat gie scret silla purteglia: “Casa Babeli”.

Sonja
Vessen nus buc duiu ir davon en?

Charly
Uss mein nus halt atras il curtgin. el stat eri sissum la scala e mira – cul dies encunter il
publicum – engiuviars Mira, giu leu ei in pool.

Sonja
cumpara. ella ei sevestgida da stad e vesa ora bein. ella ha in beauty-case enta maun. enten mirar sil
swimming-pool Dai adatg, schiglioc crodas aunc en!

Charly
Gie gianteren! Cheu stuess ins schon far si in tschabergal.

Sonja
Mo la survesta ei grondiusa!

Charly
Super, neve! el va sur la scala sin terrassa Ei buc stau ina schliata idea, ni?

Sonja
Tgei? Da vegnir cheu manegias? Per quell’idea has grad meritau ina buna.

Charly
O lu survegn jeu spronza era ella. el metta giu la valischetta, els dattan ina buna

Araujo
ei arrivada da davos seniester entuorn la cantunada Hehe, Vus, que coisa fascheis vus aqui?

Sonja
senza schar liber Charly Ves’ins buc tgei coisas che quei ei? ella dat pliras bunas

Araujo
Pelo amor de Deus! Per far l’amor vus stueis procurar en outro lugar. É privado, dalla
dunna Babeli Candinas.

Charly
Eba. E jeu sun il Charly.

S-THO 1-1_L_onda da Charly_(sr)


4
Sonja
Ha la signura Candinas buc getg che nus vegnien?

Charly
perquei che Araujo mira senza capir Vus essas bein la signura Santos?

Araujo
Não sou senhora Santos, sou la signura Araujo. Signura Santos é mia pequenina,
sas.

Sonja
Vossa pec-en-ina?

Araujo
Sou la mãe, eu la mumma da signura Santos.

Sonja
A! La mumma ...

Charly
Mo schiglioc ei gie la dunna Santos cheu, ni?

Araujo
Si, sim ...ä ... gie, gie. Ma oschi é ella ida en hospitau.

Charly
El spital?

Sonja
Eis ella malsauna?

Araujo
Não malsauna. Espera per siu bebé.

Sonja
Ella survegn in pop – o tgei carin!

Arujo
en confidonza a Sonja É la primeira ga! Sou tut nervosa. Hai pretendiu da star el
hospitau, ma mia feglia disse da far trabalho en casa da senhora Candinas.

Charly
Gie lu ... en quei cass: jeu hai num Charly Venzin, quei cheu ei la Sonja Bundi ...

Sonja
La dunna Candinas ei sia onda.

Charly
La mia zia!

S-THO 1-1_L_onda da Charly_(sr)


5
Araujo
A, a tia [tschia]!

Charly
Viva!

Sonja
Tia [tschia] ei matei portughes per onda. Ti has tschintschau talian!

Araujo
Ora hai eu cumpriu! Onda!

Charly
Gie, l’onda – perquei che lezza ei pil mument sin in bastiment ha ella getg che nus
astgeien far in pèr gis vacanzas en sia casa.

Araujo
Gie, sch’igl ei dessa maneira, podeis dar beijos tons como leis – eu fetsch a
disposiziun in quarto de durmir ...

Charly
Nana, buc mo in quart da durmir, nus duvrein duas combras!

Araujo
Dois combras? Não dormis el mesmo quarto ... buc medema combra? Nõ sois
amorzinhos?

Sonja
Beinbein, nus essan amurzignus!

Charly
Nus survegnin denton aunc viseta!

Sonja
Igl Edvin. In amitg.

Charly
El ei aunc vida prender las valischas ord igl auto!

Araujo
Vus tenis muito bagagem?

Charly
Nus buc, neve!

Sonja
Avon ch’ella ei sgulada ha sia onda aunc cumprau la mesa Bahnhofstross a Turitg ...

Charly
... e dau a nus l’incumbensa da transportar tut quei hardumbel cheu en sia casa.

S-THO 1-1_L_onda da Charly_(sr)


6
Edi
off, ord il curtgin Hallo! Charly!

Charly
Nus essan cheu!

Sonja
Stos vegnir a mirar, quella survesta!

Edi
cumprar sura silla via dil curtgin. el porta ina pluna scatlas da tuttas sorts. la pluna ei schi gronda
ch’el vesa buc endretg suro. Edi ha en ina camischa e caultschas ed ha in lev tschiep da stad sur la
schuiala Jeu hai buc la survesta!

Charly
Buc da smarvegliar – cun quellas scatlas avon il nas!

Sonja
Vesses gie buc stuiu prender tuttas en ina! Edi va vinavon, senza veser la via. el va in tec
lunsch anavos

Charly
Zachermen, Edi, fai tonaton adatg!

Edi
mond vinavon Da tgei duei jeu far ad .. aaaa el fa in pass el vit e croda el swimming-pool. ins
auda l’aua che tschallata. sch’igl ei tecnicamein pusseivel duei ei era sprizzar aua sur il miret. las
scatlas ein curdadas en tuttas direcziuns. era il tschiep dad Edi sgola tras l’aria, aschia ch’igl ei
plausibel che quei ei suenter bletschs

Sonja
O na!

Araujo
Uiuiui!

Charly
Zachermen, jeu hai bein getg che ti dueigies far adatg!

Edi
egl off, ei tschallata Lago mio – en tgei puoz sun jeu daus cheu?

Charly
festgina tiel miret, cloma giuado El pool dall’onda Babeli.

Sonja
festgina tier la scola Cheu ei la scaletta!

Edi
egl off, sburfla Jeu stos – gl’emprem – pescar – las scatlas – ord l’aua.

S-THO 1-1_L_onda da Charly_(sr)


7
Charly
Gie, zachermen! Spronza ei buc tut vegniu in smac. el pren las scatlas che Edi tonscha da
sutsi e dat vinavon ellas a Sonja

Sonja
Jeu arvel grad ellas. Lu vesin nus sch’igl ei schabegiau zatgei culla vestgadira.

Araujo
Pobre-diabo! Eu mon per ina toalha. va seniester en casa

Charly
O grad ina tuaglia – in schigentamauns fa schon era!

Edi
egl off, cun tonscher ulteriuras scatlas ed il davos siu tschiep Quellas ein mo dadas sil pastg.

Charly
Per cletg!

Sonja
ha aviert ina dallas scatlas bletschas, trai viado in vestgiu A quel cheu ha ei fatg nuot!

Charly
Fetg bien! agl Edi Neu, jeu gidel. tonscha il maun

Edi
vegn davos il mir siado, sco sch’el fuss vegnius dalla scaletta siado. el ei tut che daghira Quei cheu
ei dau empau ell’aua!

Araujo
porta in grond schigentamauns Nossa! Vus essas tut – ää ... molhado – tut bleschs!

Sonja
Ei l’aua aunc freida?

Edi
sescrola sco in tgaun bletsch Na, freida buc. Ferdaglia! duront il dialog sesa el sil miret, trai ora in
calzer e derscha – sche pusseivel – enorm bia aua ord il calzer

Araujo
Sim, sim – mia feglia ha schau en agua pér ... ier.

Edi
a Charly Lu sai jeu gie esser bi leds che jeu sun buc daus en stiarsas!

Sonja
Pellamurdadiu!

Edi
mira sin siu calzer, ord il qual daghira aua, cantond O sola mia!

S-THO 1-1_L_onda da Charly_(sr)


8
Sonja
Gie – mo per cletg eis ei cauld.

Araujo
Sim, bom tempo da Grisões! Mo stos tirar ora rapido las coisas bleschas!

Edi
Gie bugen – e nua?

Araujo
Lá, vestiario! Extra per gente che é stada a nadar. dat ad el il schigentamauns

Edi
Grazia fetg – lu mon jeu el vestiario a trer ora mias coisas! va en cabina

Charly
a Sonja Jeu hai gie getg ch’ei maunchi in tschabergal!

Araujo
Eu dischel al marido da mia filha da far in ... schabergal ... Mo ora stuein esperar,
tochen vem il bebé!

Edi
arva igl esch dalla cabina Charly.

Charly
Gie?

Edi
Savesses prender quei cheu? tonscha ad el camischa e caultschas

Charly
pren ei malinschigneivel E metter nua?

Araujo
Pendurar leu, por secar! muossa silla suga da resti dretg sper la cabina ch’ei sco ei para tertgada
per pender si costums da bogn

Charly
O seccar munglass ei buc grad, mo sche silmeins las caultschas schigiassen, fuss
schon buc mal. penda si las caultschas e la camischa

Sonja
A quel cheu fa ei era buc donn da pender si. ella porta il tschiep, dil qual ina mongia sco era
in péz ein vegni bletschs, per pender si Tgei ei quei cheu? trai ina scatla cigaras lumiadas ord il
sac ch’ei vegnius bletschs

Edi
stenda il tgau ord la cabina Quei ei mias cigaras ... stadas mias cigaras.

S-THO 1-1_L_onda da Charly_(sr)


9
Charly
Ins fema era buc cigaras!

Edi
Quellas buc pli, na. – Quei era aunc bugen, sche ti fas aschi bien. tonscha a Charly las
caultschas suten e las soccas. Charly pren quellas e penda si ellas silla suga

Edi
Sas tgei ch’ei tup?

Charly
Na. Tgei?

Edi
Jeu hai nuot auter da trer en!

Araujo
scrola il tgau Uiuiui. svanescha en casa

Charly
O zachermen, has priu nuot per sescumiar?

Edi
Bein. suenter ina pausetta Las caultschas da bogn.

Sonja
E nuot auter?

Edi
Ti, neve – per quels pèr gis ...

Charly
Mira, jeu hai pendiu siu tut leu.

Edi
Grazia fetg.

Araujo
arriva ord casa cun in négligé sur il bratsch Aqui! Haiu encontrau ina rouba dalla signura
Candinas.

Edi
O na! Quei sai jeu segir buc trer en!

Charly
Daco buc?

Araujo
a Charly Né? Melhor che da caminar completamente desnudo!! tonscha il négligé ad Edi.
lez pren quel mo plaunsiu, svanescha lu cun el en cabina

S-THO 1-1_L_onda da Charly_(sr)


10
Charly
Ella ha raschun, cheu sas buc semplamein cuorer entuorn tgilblut, sas, quei ei buc
ina riva da CTB!

Sonja
CTB?

Charly
O, cultura dil tgierp blut! siper Araujo No cuerpo blutto, neve!

Araujo
Exacto, nâo nudismo!

Charly
Nudissem, exact!

Edi
ord la cabina Apropos nudissem: Charly?

Charly
Gie?

Edi
Sas buc silmeins aunc emprestar ina caultscha suten da tei? el vegn cun en il négligé ord
cabina Quei ei aschi fin. Sch’ei suffla mo levet, ei tier mei tut el liber.

Sonja
riend Mo ti vesas ora super!

Charly
ha aviert sia valischa e priu ora in pèr caultschas cuortas da Bermudas Tscheu, quellas cheu sas
haver.

Edi
pren ellas Meglier che nuot. tuorna en cabina

Charly
Mo tochen che tia vestgadira ei puspei schetga!

Araujo
Quei va rapido en quei sol!

Edi
vegn puspei ord cabina

Sonja
E sche buc ha l’Iris silmeins zatgei da rir sch’ella vesa tei en quella mondura.

Edi
L’Iris?

S-THO 1-1_L_onda da Charly_(sr)


11
Charly
A – lezza vegn gie oz suentermiezgi.

Sonja
Allas tschun, ha ella getg.

Edi
Ed uss ei in quart vargau las quater. Quei schigia gie maina tochen lu!

Charly
En cass urgent survegns aunc ina camischa da mei.

Araujo
Espereis vus aunc outro?

Sonja
Gie, mia amitga. La Iris. Ella ei dalla Bassa, mo ei grad damaneivel en vacanzas.

Araujo
Não importa!

Edi
da bass a Charly L’Iris – quei ei toh quella biala che ti has mussau a mi sillas fotis.

Charly
Gie, quella – e ti eis grad vegnius tut narrs.

Sonja
ad Araujo Ella vegn mo a far ina viseta.

Araujo
Buc habitar aqui? ad Edi Buc amorzinha da vus?

Edi
Jeu enconuschel gie aunc gnanc ella buc! en stiva scalina il telefon

Araujo
Telefone. Pode ser hospital. va Sun muito nervosa. va en casa, egl off Casa Babeli, olá!

Sonja
ha aviert in’ulteriura scatla Tgei che l’onda ha cumprau tut! ella trai ina liunga perucca blonda
ord la scatla

Edi
Quei ei gie ina perucca.

Charly
E dasperas ha ella silmeins schon in tozzel. En tuttas colurs. Jeu creigel ch’ella metti
si perucca cu ella va en sien.

S-THO 1-1_L_onda da Charly_(sr)


12
Sonja
Cun ir en sien?

Charly
ri En famiglia vegn pretendiu ch’ella seigi ida mintgaton en sien pli baul.

Sonja
Tia onda?

Charly
M-hm. ad Edi Sco ti avon. a Sonja Eis ella vegnida bletscha?

Sonja
Jeu creigel buc.

Charly
Dai inaga.

Edi
Quella vesa aber o grondius. el pren la perucca orda maun a Charly e mira fascinaus sin ella

Araujo
vegn ord casa É buc stau l’hospital.

Sonja
Donn.

Araujo
In signur Mario Planta, diz da vuler telefonar cun signura Sonja.

Sonja
surprida Igl aug Mario?

Araujo
Eu demonstro onde estar il telefon.

Sonja
a Charly Tgei vul quel pomai? enten ir Danunder sa quel insumma che nus essan
cheu? va

Charly
mirond suenter ad ella Quel po ella buc ferdar.

Edi
approfundaus cun contemplar la perucca Tgi po buc ferdar tgi?

Charly
La Sonja po buc ferdar siu aug. Eba quei aug Mario Planta. Quei seigi il detg schani,
pretenda ella.

S-THO 1-1_L_onda da Charly_(sr)


13
Edi
In dètg schani?

Charly
Il detg utschi!

Edi
In utschi?

Charly
In affarist dubius.

Edi
Curios ...

Charly
Tgei? Curios ch’el ei in dubius?

Edi
Na. Tgei che quellas dunnas train en! S’imagina inaga. Aschi ina perucca. Ni era in
portasein. Eventualmein era in corset. Portacaltscheuls – e lu quels calzers cun da
quels calcogns.

Charly
Las dunnas vesan aunc ora bien cun en da quei.

Edi
ha aviert igl esch dalla cabina, aschia ch’el sa s’observar el spieghel. el emprova da metter si la
perucca Co mett’ins pomai si aschi ina perucca?

Charly
Semplamein trer suravi. el muossa co

Sonja
vegn tut agitada ord casa Ussa vein nus la pustracca!

Charly
Daco?

Sonja
El vegn!

Charly
Tgi vegn?

Araujo
ei vegnida suenter la Sonja ord casa Vem outro?

Sonja
Miu aug.

S-THO 1-1_L_onda da Charly_(sr)


14
Charly
Cu vegn el lu?

Sonja
El seigi cheu ein in quart d’ura.

Charly
Gie – eis el lu grad ella regiun?

Sonja
Quel ei toh traso zanua sil trot. Matei ch’el ha grad aunc da far zanua fatschentas,
probabel culla mafia.

Charly
Grad aschia?

Sonja
El conceda secapescha buc quei, mo ti sas gie co el fa sias fatschentas. U en ina bar
stgira ni al telefon. il telefon scalina en stiva, Araujo festgina

Charly
E daco vegn el a visitar nus?

Sonja
Mumma ha telefonau ad el.

Araujo
al telefon Casa Babeli, olá?

Charly
Tia mumma? Pervia da tgei?

Sonja
El dueigi vegnir a mirar co jeu seigi s’installada.

Charly
Ha ella manegiau che ti stoppies durmir en in gagliner?

Sonja
Ti sas: ella ei stada sceptica da bial’entschatta.

Charly
Gie, sceptic ei il tun constant.

Sonja
Ella ha giu plascher nuot che jeu sun vegnida cun tei cheu.

Charly
imitond la mumma Sch’ins s’enconuscha aunc buc pli gitg, affon ...

S-THO 1-1_L_onda da Charly_(sr)


15
Sonja
medemamein ... ed ins sa aunc insumma buc, sch’el ha bunas intenziuns ...

Charly
.... e sch’el deriva d’ina dretga famiglia ...

Edi
discuora davos igl esch cabina ... ni sche l’onda ei forsa buc ina mulissiera d’amur.

Sonja
Exact! E pervia da quei ha ella dumandau gl’aug Mario da vegnir – igl ei meglier sche
ti sesas, Charly – a controllar tia onda persunalmein.

Charly
Has lu buc getg ch’ella seigi gnanc cheu?

Sonja
Sche mumma scuviera che tia onda ei sin ina cruschada silla Mar Mediterrana – e
nus cheu tut persuls, dat quei la detga rabaiza.

Charly
O en tgei tschentaner vivin nus lu atgnamein – zachermen!

Sonja
A, ti enconuschas gie ella!

Charly
Mo cun tiu aug stuess ins gie saver discuorer, ni buc? In cugliun sco el stuess gie
buc far da sontget e tgisar tei tier tia mumma.

Sonja
Exact quei fagess el cun gust. Per dar petta pagada, perquei che jeu getg mintgaton
tgei che jeu tratgel da sias fatschentas.

Charly
suenter ina pintga pausa Sas tgei che quei ei?

Araujo
vegn ord stiva, tut alterada Um menino! Um meni ... in buobet! Três kilos e oitocento
gramas ... andar imediat com minha motocicleta el’hospital. va, tuorna grad puspei Eu
retorno grad puspei!

tuts miran suenter ad ella empau perplex

Edi
aunc adina davos igl esch dalla cabina Sas tgei ch’ei in tec tup?

Charly
in tec irritaus Na!

S-THO 1-1_L_onda da Charly_(sr)


16
Edi
Che quella dunna – co ha ella atgnamein num?

Charly e Sonja
Araujo!

Edi
Ch’ella ha grad stuiu ir ussa!

Sonja
Daco ei quei tup?

Edi
Schiglioc vessen nus saviu dar da crer a tiu aug ch’ella seigi tia onda.

Sonja
La dunna Araujo?

Charly
Gie, daco atgnamein buc?

Sonja
Perquei che mumma sa che tia onda ha num Candinas – ed ei ina da cheu!

Charly
Gie lu va l’Araujo buc.

Edi
Ti, uss vegn jeu buc giu pli cun ella. el ha mess si la perucca e vegn uss aschia – cun perucca
sin tgau ed el négligé dall’onda Babeli davos igl esch cabina neu. Charly e Sonja miran sin el senza gir
zatgei

Charly
a Sonja Aber el! ad Edi Aber ti! Ti savesses giugar mia onda per siu aug.

Edi
Jeu? Tia onda? O battas?

Sonja
Mo ti fusses gie super!

Edi
Vus fageis mo igl asen, neve?

Charly
Na, ti, quei ei la sligiaziun!

Edi
Buc pusseivel! Vegn buc en damonda! Gnanc en mes siemis!

S-THO 1-1_L_onda da Charly_(sr)


17
Charly
Quei gartegia, sas mirar!

Sonja
Propi, Edi, ti vesas ora fenomenal.

Edi
Jeu less aber buc veser ora fenomenal! Jeu sun toh buc in transvestit.

Charly
Ti has spronza nuot encunter lezs. Ti vul bein buc discriminar quels.

Edi
Na! Jeu less mo buc esser in.

Sonja
Fuss gie mo per diesch minutas.

Edi
Daco mo per diesch minutas?

Sonja
Perquei ch’igl aug Mario ha getg ch’el sappi buc star pli gitg. El vul mo spert gir buna
sera.

Charly
Quel ha in stress permanent, capeschas.

Sonja
Quel ei gie bi leds, sch’el sa cuorer tier sia proxima fatschenta – aschispert ch’el ha
viu che nus vein in bien alloschi ..

Charly
... e che mia onda ei tuttavia ina dama respectabla.

Edi
Vesel jeu ora sco ina dama respectabla?

Sonja
O buc en quella barlandra. Mo en in bi vestgiu da sia onda bein.

Charly
E lezza ha lu ina gronda schelta.

Edi
Tuttina ...

Sonja
Jeu gidel a sefar si.

S-THO 1-1_L_onda da Charly_(sr)


18
Edi
En in quart d’ura?

Sonja
Igl aug Mario ei aunc maina staus punctuals.

Charly
Ussa neu. Sche nus fagein vinavon, gartegia ei.

Edi
Ti, quei gartegia maina.

Charly
Daco buc, zachermen?

Edi
Jeu stos gie era discuorer ... tschontscha ussa pli ault ... sco ina dunna. Quei sai jeu mai
e pli mai.

Sonja
Ti fas gie schon ei.

Charly
Ussa neu.

Edi
Quei gartegia mai.

Sonja
Seigies buc in che ruinescha tut.

Charly
Zachermen, Edi, sas uss buc schar nus ella buglia. Has gie era giu plascher che ti
has astgau vegnir cun nus. Che mia onda ha era envidau tei.

Edi
Vus mettis schon in tec il cunti encunter miu pèz.

Charly
Gie, exact, leu stuein nus lu era aunc mirar co far ... fa smanis ch’ins stoppi aunc procurar
per in pèz pli feminin

Sonja
Jeu sai schon co nus fagein queileu.

Sonja e Charly han catschau Edi pli e pli fetg a cantun. ussa tauschan e train els el en stiva

Edi
egl off Vus essas lu responsabels ....

S-THO 1-1_L_onda da Charly_(sr)


19
Charly
tuorna dalla stiva Secapescha.

Sonja
egl off Neu ussa. Gl’emprem elegin nus in bi vestgiu.

Charly
per sesez Jeu hai gie stoda marveglias, sche ...

Araujo
ei puspei vesibla neu dil curtgin e cloma, senza vegnir sin terrassa Olá, olá! Podeis ajudar?

Charly
Vus essas aunc adina cheu?

Araujo
Minha motocicleta - não está a funcionar ... ä ... va buc. Pode ser que vus, signur ...

Charly
O na, Vus. Da motociclettas vai jeu buc idea.

Araujo
Não importa! Pode dar a mi a chave do automóvel ...

Charly
Schave – tgei ei quei pomai?

Araujo
Äää, clav ...

Charly
La clav digl auto – gie saveis vus ir cun auto?

Araujo
Eu? ri Meu marido – morto – fascheva corridas ... cuorsas d’auto a Monza! Ha fasch
penultim ... todos dischem eu mon mais rapido.

Charly
Pellamurdadiu. Fagei lu buc in accident!

Araujo
Não temer! Sun ina condutora segura.

Charly
O ina conductura sa lu aunc gitg buc ir bein cun auto. Mo bien! dat ad ella mo plaunsiu –
las clavs digl auto Schei buc dar la clav ell’aua!

Araujo
Não ... nana!

ei scalina

S-THO 1-1_L_onda da Charly_(sr)


20

Charly
Tgei ei ussa quei puspei?

Araujo
A campainha!

Charly
Caipirinha – jeu vi ussa nuota zatgei da beiber!

Araujo
Não .. ä scalin! Duei jeu abrir?

Charly
Aha, nana, jeu mon. va en direcziun dalla stiva Mei vus el spital ... tier vossa peca ...
peche ... a vossa feglia e vies biadi halt! va

Araujo
cloma Muito obrigado! da surengiu Três kilos e oitocento gramas ...

Charly
egl off, vegn dalla casa pli datier Vuleis vus spitgar sin terrassa, signur Planta? vegn viado e
lai la precedenta a Mario Planta Dado eis ei uss il pli bi.

Mario
sevestgius da stad ed in tec surfatg elegant. mira entuorn ed ei impressiunaus Gliez schon,
beinbein! a Charly Dado, dadens ... quei ei aschi liung sco lad – il principal ei ch’ei detti
zatgei da beiber.

Charly
Gie, secapescha. Tgei ... ä ... astgel jeu survir?

Mario
Jeu schess in campari.

Charly
va en stiva Jeu manegel che l’onda hagi vossa bubronda. tuorna cun ina reha bar carrabla

Mario
duront che Charly prepara il campari Gliez schon, beinbein – aschilunsch tut en uorden.
Vus essas ussa pia l’enzenna da damonda.

Charly
L’enzenna da damonda?

Mario
Per la dunna Bundi-Planta, quei ei mia cara sora, la mumma da mia niaza, essas vus
ina enzenna da damonda, signur Venzin. Ina pagina vita, capis? Perquei ha ella
supplicau mei ... nua eis ella?

S-THO 1-1_L_onda da Charly_(sr)


21
Charly
La dunna Bundi?

Mario
Na, la niaza secapescha. La Sonja. Il sulegl, sco jeu schevel mintgaton ad ella cu
ella era aunc in tgilgiunplaun, hahaha. Nua eis ella sezuppada?

Charly
Ella – ä ... dat il campari – viva!

Mario
Viva. el beiba cun gust Gie?

Charly
Ella vegn scochemai.

Mario
Spronza. Jeu hai buc gronda peda.

Charly
Gliez ei bien! perquei che Mario mira empau curios Gliez ei bien, che vus veis tuttina aunc
saviu far ina viseta. Nus vein denton spitgau vus in tec pli tard.

Mario
Jeu sai, jeu sai, sun in tec ordavon alla tabella da marsch. Temps ei muneida,
hahaha. Eis ella aunc vida pachetar ora las valischas?

Charly
Jeu creigel ch’ella gidi mia onda. Igl ei in ... ä ... problem cosmetic.

Mario
Giegie, quellas dunnas! ... hahaha. E tuttina – tgei fuss il mund senza ellas? Senza
una donna conta la canzun da Zucchero Come siamo lontani, senza una donna,
Sto bene anche domani ... el ei staus si ed ha mirau a cantond en stiva Gliez schon,
beinbein – jeu schess bunamein oha!

Charly
Co?

Mario
Cheu tut toffa ei!

Charly
Tgei?

Mario
Da daners! Da cotschens, da muneida, da minchis e tschinchis! Aiaiaiaiai! Mo schon
quels maletgs – il schminè, il canapè ... oha, ei tut quei che jeu sai gir! vegn puspei sin
terrassa e mira entuorn E lu pér il liug! Cheu cuosta il meter quadrat silmeins ... sche buc
dapli! Jeu schazegel quella entira immobilia a silmeins ... ha ella in um?

S-THO 1-1_L_onda da Charly_(sr)


22
Charly
Tgi manegieis?

Mario
Vossa onda, matei. Ha quella onda in aug?

Charly
Buc pli. El ei morts – schon avon in pèr onns.

Mario
Gie bien, aschia va ei ella veta. E ... ä ... dapi lu fa ella matei da vieua legra? Buc da
smarvegliar, sch’il car mariu ha relaschau aschi in bein da signurs. Cheu san ins
schon esser leghers, hahaha. Ei matei ina detga gegia, quell’onda?

Charly
Ei va.

Mario
Con veglia exact? Jeu manegel en cefras? Jeu hai adina bugen cefras concretas.

Charly
Buc idea.

Mario
Aschia zatgei san ins toh. Vesa ella lu silmeins aunc ora in tec passabel? Jeu
manegel: eis ella quei che pertucca l’apparientscha exteriura aschi lunsch aunc
tolerabla – ni ston ins, cu ins vesa ella, constatar cun sgarschur ...

Sonja
vegn ord la stiva Eis ti puspei in elegant, aug Mario!

Mario
A, il sulegl. Neu, lai dar ina struclada. vul embratschar ella, ella untgescha

Sonja
Gie matei schon.

Mario
a Charly Eis ella cun Vus era aschi ina stinada, hahaha? a Sonja Jeu hai grad getg a tiu
Venzinet cheu: Gliez schon, beinbein. L’onda senoda gie mo aschia ella muneida.

Sonja
Ei quei atgnamein tut quei che quinta?

Mario
Clar. Per mei quinta quei ch’ins sa quintar. E perquei sai jeu era rapportar a tia
mumma che fa quitaus: Tut en uorden. Ad in um giuven che ha ina onda che tgagia
raps taluisa san ins confidar sia feglia senza problems.

Charly
Grazia.

S-THO 1-1_L_onda da Charly_(sr)


23

Sonja
Ti has il dètg meini dalla veta!

Mario
Il sulet ver. muossa sil miret Tgei ei giuleu, aunc ina terrassa?

Sonja
Gie, cun in swimming-pool.

Mario va anavos e mira giuaden

Charly
da bass a Sonja Eis el aunc buc semtgaus?

Sonja
scrola il tgau El po buc els calzers.

Charly
in tec malsegirs O na!

Mario
Bein! Gliez schon, beinbein. Aschi in pool cuosta silmeins ....

Charly
da bass a Sonja Ed ussa? Tgei fa el?

Sonja
da bass a Charly El enquera ina pèra ch’ei empau pli lada.

Charly
El vegn bein ad anflar in pèr calzers che van, zachermen!

Mario
Sche buc aunc dapli. En quei liug. S’auda il curtgin era aunc tier?

Charly
va era anavos Jeu creigel bein. muossa anavos seniester Leu san ins ir giuado.

Sonja
In sulom marveglius, neve. va era anavos

Mario
Cheu san ins mo gir ...

Edi
vegn ord la stanza. el ha en in vestgiu elegant, la medema perucca sco avon, leutier calzers elegants e
bischutaria. enta maun ina pintga tastga. in tec make-up. sia entira apparientscha ei grondiusa. cun
vusch da dunna Hallo! tschels treis semeinan e miran sin el tut surpri

S-THO 1-1_L_onda da Charly_(sr)


24
Mario
... Oha!

Charly
da bass Zachermen!

Sonja
Astgel jeu presentar: miu aug, il signur Planta – la dunna Candinas, l’onda da Charly.

Edi
emprova da dar il tgau in tec elegant

Mario
festgina tier ella Jeu hai in plascher colossal, dunna Candinas.

Edi
(cun vusch d’um) Jeu era. Charly muossa davos dies da Mario cul det envisiars. el duei discuorer pli
ault. Edi capescha. cun vusch da dunna Jeu era, jeu era.

Mario
Jeu vess maina tertgau ch’igl amitg da mia niazetta hagi ina onda aschi flurenta,
attractiva e scharmanta.

Edi
cun vusch d’um Jeu era buc. Sonja ei vegnida vitier, dat in stausch ad Edi. lez capescha. cun vusch
da dunna Jeu vess era buc tertgau che jeu seigi aschi scharmanta.

Mario
Gliez schon, beinbein. E lu co!

Edi
cun vusch da dunna Ils glisners ston era murir, signur Planta.

Sonja
Lein buc seser?

Edi
da bass cun vusch d’um a Sonja O gie ti, aunc aschi bugen!

Mario
tegn elegantamein la sutga ad ella Per plascher!

Edi va cun in pass fetg masculin tier la sutga. el sesa giu e stenda las combas. Charly mira curios. era
Mario mira irritaus

Sonja
spert, per cumblidar Jeu vesel, aug Mario, ti has schon zatgei da beiber. ella sesa aschia
che Mario vesa buc ch’ella dad in segn ad Edi da seser empau auter. el capescha ed emprova da seser
sco ina dama. a Charly Survegnin nus era zatgei?

S-THO 1-1_L_onda da Charly_(sr)


25
Charly
Gie, secapescha, naturalmein. Immediat.

Sonja
Jeu less in vermuat alv.

Charly
ad Edi E ti?

Edi
cun vusch d’um In piar! Sonja dat ad el ina calzerada. el capescha e gi cun vusch da dunna In
piar ha ei era, sch’enzatgi vul.

Charly
ad Edi E ti sco adina ina aua, neve onda?

Edi
cun vusch da dunna O gie, ina aua. a Mario Gliez hai jeu semplamein il pli bugen.

Sonja
Aug Mario ei fetg incantaus con bi che Vus veis cheu, dunna Candinas. cunquei che Edi
reagescha buc sin “dunna Candinas”, pli dad ault Dunna Candinas!

Edi
A gie – tgei che Vus scheis buc tut!

Mario
metta il maun sin siu bratsch, mira profund els egls Vies bein ei propi grondius. Bunamein
aschi grondius sco vus.

Edi
Vus essas gie il dètg schani, vus!

Sonja
Lesses forsa mirar inaga la casa, aug Mario?

Mario
Gie, fetg bugen. ad Edi, cun strihar il maun dad Edi Sche Vus meneis mei in tec per la
casa entuorn, biala dunna.

Edi
cun vusch d’um, tut curios Jeu? Jeu sai gie buc ...

Sonja
... sche ti has aunc temps avunda.

Charly
Vus stueis gie sco ei para grad ir puspei.

Sonja
bigota Donn che ti has buc pli peda.

S-THO 1-1_L_onda da Charly_(sr)


26

Mario
Gliez schon, beinbein. Per aschi ina biala dunna ha il Mario Planta adina temps. Jeu
stuess igl emprem mo telefonar spert. Astgel jeu?

Edi
Secapescha.

Sonja
Jeu muossel nua ch’il telefon ei. va ordavon en casa

Mario
ad Edi Mo in mument. va era en casa

Edi
da bass, vilaus Diesch minutas veis getg. Ussa stat el sch’ei va bein l’entira sera.

Charly
E lu? Ei funcziuna gie stupent!

Edi
Co duei jeu pomai mussar la casa ad el? Jeu hai gie sez buc idea nua che tgei ei.

Charly
Ti stos gie gir nuot. Arvas semplamein in esch suenter l’auter.

Edi
Quei survivel jeu buc.

Charly
Daco buc? Zachermen! El ei gie incantaus da tei. El queta che ti seigies scharmanta.

Edi
Gliez ei gie il terribel! Has viu co el ha fatg belbel cun miu maun?

Charly
Quei ei mo la cumprova ch’el ha sefatg en nuot. Ch’el manegia propi che ti seigies ...

Sonja
vegn spert ord casa ... ina dunna. Mo zatgei va buc!

Charly
Tgei va buc?

Sonja
Tiu pass. Ti vesas ora sco la Marilyn Monroe – e vas sco il caluster da Notre-Dame.

Charly
Gie, Edi, quei constat.

S-THO 1-1_L_onda da Charly_(sr)


27
Edi
stat en pei Co duei jeu lu ir? Sils mauns? el stat sils mauns e va in toc. Ins vesa ch’el ha en
caltscheuls cun in portacaltscheuls, denton aunc adina las caultschas cuortas da Bermudas da Charly

ensemen, tementai

Sonja
Edi, sch’el vesa tei!

Charly
Battas? Cala cun quei circus.

Edi
stat puspei sin peis E tgi ha perschuadiu mei da far quei circus? muossa silla vestgadira Co
duei jeu ir? Tgei fetsch jeu falliu?

Sonja
Jeu muossel co quei va. a Charly Va sper igl esch. Sch’el vegn, dai in segn.

Charly
Bien. va en sia posiziun

Sonja
Ussa mira. Sco dunna van ins aschia. Pass bia pli cuorts. ella muossa, Edi fa suenter,
denton aunc empau steri Ed ina posiziun grada e loscha. La schuiala anavos, ils seins
ano.

Edi
Gie, jeu hai schon tema avunda che lezs ruschnien.

Sonja
Lezs ruschnan buc. el emprova Gie, aschia ei bia meglier. Ed uss smenar in tec ils
caluns.

Edi
Smenar?

Sonja
E far ir in tec vianeu il tgil.

Edi
Aschia? emprova

Sonja
Buc aschi steri. ella muossa Pli luc, pli elegant. el fa suenter empau surfatg Na, ussa fas
memia fetg. Buc aschi ordinari, mobein decent.

Edi
Ti, jeu creigel che quei plaschess a tiu aug. el fa ir vianeu il tgil

S-THO 1-1_L_onda da Charly_(sr)


28
Sonja
a Charly Vegn el aunc buc?

Charly
scrola il tgau

Sonja
Bien, lu trenein nus ussa aunc in tec ir da scala si. Neu, suenter a mi. ella va dalla scala
siado

Edi
Vul che jeu crodi aunc inaga ell’aua?

Sonja
Nana, stos mo star sin via. ella svanescha dretg

Edi
suonda ella cun pass teatrals

Charly
ha mirau da casa en, lu Adatg!

Mario
vegn Schia, tut en uorden. Nua eis ella?

Charly
Ella .. äää .. muossa mo spert il curtgin a Sonja.

Mario
Lez ei stoda gronds. Da quels prezis da terren ..! Daco veis Vus buc getg quei a mi?

Charly
Ch’il curtgin seigi aschi gronds?

Mario
Na, che Vossa onda seigi aschi attractiva! Jeu hai s’imaginau zatgei denter ina
zuesca tosta ed ina mumia, e lu eis ei aschi ina tschitta frestga.

Charly
Jeu sun era surstaus con bein ch’ella vesa ora – oz, jeu manegel con bein ch’ella
vesa ora oz! Tier ella dependa ei mintgaton fetg dalla fuorma dil gi.

Mario
Mo zatgei disturba mei.

Charly
Tgei disturba!

Mario
Ella va empau curios. Sco in matros.

S-THO 1-1_L_onda da Charly_(sr)


29
Charly
Sco in ...? Gie clar. Sco in matros. Quei ei era in pass da matros. Ella ei gest stada
sin ina cruschada. E leu ha ella surpriu il pass da matros.

Mario
Ei quei era schon ina malsogna contagiusa?

Charly
Els han eba giu mar aulta. In taifun. Lu van ins tut automatic aschia. muossa co Mo
quei varga puspei.

Mario
Spronza.

Charly
Cheu vegnan ellas. cloma Sonja! Onda!

Sonja
Gie?

Charly
Il signur Planta ha telefonau afin.

Edi
cun vusch da dunna Gie schia!

Sonja va ordavon dalla scala giu. giudem stat ella eri e mira sin Edi. lez vegn sco in star d’in musical
da scala giu

Mario
mira surprius e fascinaus. a Charly Propi. Ussa va ella tut auter.

Charly
Jeu hai bein getg: Aschiprest ch’ella ha puspei terren ferm suttapeis ...

Edi
a Mario Essas semtgai?

Mario
Jeu sun schon tut fiug e flomma.

Edi
va cun smenar ils caluns e far ir vianeu il tgil sper el vi e gi Lu sai jeu mo gir: follow me, please!
va

Mario
Aunc aschi bugen! va

Charly
da bass, cuntents Ti, quei funcziuna!

S-THO 1-1_L_onda da Charly_(sr)


30
Sonja
medemamein da bass Lein sperar. Avon veva el tuttenina siu avoncasa entuorn igl
umblitg.

Charly
O na!

Mario
egl off Quella ura cun perpendechel ha segir custau ina facultad?

Sonja
a Charly Donn ch’ei penda buc in prezi vidlunder.

Edi
egl off Mo contemplei ella en ruaus. Jeu sto tuttina aunc gir spert zatgei a Charly, miu
nevs, neve. Edi vegn ord casa. aschigitg che Mario vesa el, va el sco ina dunna, suenter puspei cun
pass dad um. da bass a Charly Tgei duei jeu far, sch’el entscheiva puspei a strihar miu
maun?

Charly
Tochen ch’el streha buc tiu tgil ...

Edi
Ti, lu manezzel jeu siu maun, gliez ei segir! muossa co

Sonja
Stos semplamein tener el sin distanza. Cun scharm secapescha.

Edi
Co fan ins quei?

Charly
Fas belbel cullas tscheglias.

Sonja
Fas ina bucca da bunas. muossa, Edi emprova

Charly
Miras ad el profundamein els egls.

Sonja
Gie – da sutensi. Aschia. ella demonstrascha co far ina bial’egliada

Edi
Aha. emprova

Charly
E sch’el gi zatgei legher, lu stos secapescha rir.

Edi
ri tgei ch’el po Hahahahaha.

S-THO 1-1_L_onda da Charly_(sr)


31

Sonja
Buc aschia.

Charly
Pli elegant.

Sonja
muossa

Edi
fa suenter il rir elegant

Mario
cloma dalla stiva Biala dunna, jeu fetsch ragischs en vies bi plantschiu da parchet.

Sonja
da bass Uss! Edi mira sin ella plein damondas

Charly
da bass Ri!

Edi
Ei quei lu stau legher?

Sonja
Ri aschia ni aschia.

Charly
Elegant!

Edi
ri elegant

Sonja
fa da suffletta Grondius!

Edi
Grondius! Sonja e Charly fan in segn ch’el seigi staus grondius. Edi cloma enten ir Jeu vegn,
signur Planta. cun ir il medem giug: tochen che Mario Planta vesa buc el, va el sc’in um, suenter
cun pass da dunna

Mario
en stiva Mo mei ordavon, madame. In bi dies vala ton sc’in paternies. Edi ri elegant

Sonja
Aschi in paterlun. Sa con gitg ch’el vul aunc star?

Charly
Buc idea.

S-THO 1-1_L_onda da Charly_(sr)


32
Sonja
Sil pli tard cu l’Iris vegn firin nus ora el.

Iris
egl off Sonja, hallo! Essas giucheu?

Sonja
Ella vegn schon. va tier la scala e cloma Iris, ti sas vegnir dacheugiu, atras il curtgin.

Charly
Vegnan oz tuts memia baul?

Iris
ha tenue da stad e vesa ora attractiv Hallo Sonja.

Sonja
Hallo Iris, beinvegni. ellas dattan bunas

Iris
Charly. els dattan bunas Co vai?

Charly
Fantastic! Tenor las circumstanzias ...

Iris
a Sonja Ti, jeu sun buc persula. El spetga sper igl auto.

Charly
Eis ei aschi in schenau?

Iris
scrola il tgau El sa buc nua parcar. Avon vossa porta-garascha ei in auto american. a
Charly Ei quei tiu?

Sonja
Nana, quei ei igl auto d’aug Mario.

Iris
Tiu aug ei era cheu?

Sonja
Miu aug – e sia onda.

Iris
Jeu hai tertgau che lezza seigi en vacanzas.

Charly
e Sonja miran empau confus in sin l’auter Schon turnada!

Iris
Gie schia. E nua sa el ussa parcar?

S-THO 1-1_L_onda da Charly_(sr)


33

Sonja
a Charly In tec plinengiu vein nus aunc viu in parcadi.

Charly
Nus vegnin a mussar.

il suandont vegn getg cu els van da scala si, stattan denton adina puspei eri

Charly
Ei quei in niev amitg da tei? Quel sper igl auto?

Iris
Nana. Fai quen! El habitescha ella medema pensiun, e jeu sun stada leda ch’el ei
vegnius cugl auto.

Sonja
Eis ei in flot?

Iris
dat il tgau In flot ed in car – ed in liungurus!

Sonja
Momo.

Charly
Daco eis ei in liungurus?

Iris
El pitescha in tec dalla malsogna da scolasts.

Charly
Tgei ei quei pomai?

Iris
El fa traso da docent e vul scolar tuts.

Sonja
Dat quei buc silla gnarva?

Iris
Bein, sgarscheivel. Mo igl ei grev da sefar libers dad el.

Charly
Co ha el num?

Iris
Clau – Clau Weishaupt.

Sonja
Aha, in tgau sabi!

S-THO 1-1_L_onda da Charly_(sr)


34

Charly
Sco sche nus fussen buc schon struffegiai avunda cun tiu aug. tuts van

Edi
off, da davos seniester Schia – ussa veis Vus grad era aunc viu igl esch davos.

Mario
Igl ei adina bien d’enconuscher lez, hahaha.

Edi
Vus essas in cumediant, signur Planta. ri elegant; el vegn seniester davos entuorn il cantun

Mario
Gliez schon, beinbein. Hahaha – ins ha humor, quei ei clar. el vegn era entuorn la
cantunada

Mario
Cheu veis Vus ina bellezia rama per Vossa persunalitad fascinonta.

Edi
Tgei che vus scheis buc tut. ri elegant

Mario
pren in pac cigarettas ord in sac Astgel jeu fimar ina?

Edi
Sche Vus veis ton temps.

Mario
Jeu prendel quel. Per ina dunna sco Vus ston ins bein haver temps.

Edi
fa ir las tscheglias

Mario
Prendis era ina?

Edi
Veis vus ina cigara? Jeu manegel: Sche Vus veis ina cigara, astgasses era fimar
lezza. Jeu hai ina fleivlezia – per cigaras ... tuoscha – umens che feman. Quei quetel
jeu fetg masculin.

Mario
E Vus ... ä, veis bugen ... ä ... umens masculins.

Edi
fa ir las tscheglias

Mario
Lu fusses tier mei el dretg liug.

S-THO 1-1_L_onda da Charly_(sr)


35

Edi
Tgei caussas!

Mario
Beinbein! Ina dunna biala, scharmanta ed interessanta sco Vus – entscheiva a dar adies
ed al Mario petga ei o tut las segironzas, uiuiui.

Edi
Mo, mo!

Mario
Vus astgeis buc malcapir quei. Jeu enquerel buc ina aventura da bienmarcau.

Edi
Gliez quietescha!

Mario
Cu jeu hai viu Vus, ha ina vusch interna getg clar ed entelgeivel: Oha! Quei ei ina
dunna ...

Edi
Essas segirs?

Mario
... per la veta! Gie, jeu sun fetg segirs!

Edi
Quei va lu spert tier Vus.

Mario
Jeu sai, miu temperament va mintgaton tut agli giavel.

Edi
Jeu stos avertir Vus: da bass, en confidonza Jeu sun buc ina dunna ... ch’ins sa
conquistar alla sperta.

Mario
Astgel jeu far ina proposta? Nus dus mein cusera en sortida. Mo nus dus tut persuls.
Jeu enconuschel ina buna ustria. Pintga e romantica. Cun candeilas sin meisa. Cu
astgel jeu vegnir per Vus? Las siat, las siat e mesa?

Edi
Quei va tuppamein buc.

Mario
Daco buc? Tedlei semplamein silla vusch da Vies cor.

Edi
Jeu audel nuot.

S-THO 1-1_L_onda da Charly_(sr)


36
Mario
Vus stueis mo tedlar. Cheu! muossa sin siu pèz Cheu tschontschi. Cheu – da Vies cor.
vul tschappar ad el vid il sein

Edi
indignaus, cun vusch d’um Giu culla detta! dat ad el giu per la detta

Mario
Oha, cheu sai jeu mo gir: quei temperament. Jeu sai era schon vegnir pli baul. Las
sis?

Edi
Vus essas ina gliema, signur Planta.

Mario
Mario! Schei Mario!

Edi
vul igl emprem buc, lu Mario ... ussa stueis Vus ir.

Mario
Las sis?

Edi
Jeu sai empermetter nuot. Telefonei igl emprem. Ed ussa adia – Mario.

Mario
Buc avon che Vus veis getg, co Vus veis num.

Edi
Edvi ... ää ... ed jeu vi buc ... aschi spert va quei buc.

Mario
Vus saveis bein gir a mi co Vus veis num.

Edi
Eba buc. da bass, per sesez Co hai jeu propi num?

Mario
triumfescha Jeu sai co!

Edi
Lu saveis Vus dapli che jeu ... ä ... che quei che jeu hai tertgau.

Mario
Alla purteglia stat scret “Casa Babeli”. Vus veis num Babeli, ni buc?

Edi
Quei vegn schon a constar.

S-THO 1-1_L_onda da Charly_(sr)


37
Mario
Babeli e Mario. Sche quei va buc bein ensemen! Sche quei ei buc harmonia! O
Babeli, Babeli, lai bitschar tei!

Edi
Na!

Mario
Cu ins fa pertí, dat ins ina buna.

Edi
Mo cheu. muossa sin la vesta seniastra Tochen cheu e buc pli lunsch. Mario dat ina buna silla
vesta

Sonja
vegn dalla stiva Aug Mario!

Charly
vegn gest suenter Tgei fageis Vus cun mia onda? el siara igl esch

Mario
Nus vein fatg pertí. Nus vein grad fatg pertí. Neve Babeli.

Edi
dat il tgau Ussa stueis Vus ir.

Mario
Babeli. Nus essan pertí.

Edi
Gie en quei cass: cun vusch d’um Svanescha!

Mario
a Sonja e Charly Quella dunna ha temperament, uiuiuiui!

Charly
muossa silla via Vus saveis ir dacheu o.

Mario
Astgel jeu aunc mirar spert tschella terrassa?

Charly
Sche Vus leis.

Mario
Jeu hai bugen la survesta cumpleina. Charly muossa nua ch’ei va giuado

Mario
Sinseveser, Babeli!

S-THO 1-1_L_onda da Charly_(sr)


38
Edi
Tgau, Mario. Mario svanescha seniester

Sonja
da bass ad Edi Iris ei cheu!

Edi
Tgei? L’Iris? Nua?

Sonja
muossa enviers la stiva

Edi
Also l’Iris astga buc veser mei en quella mascarada. Jeu mon a sescumiar.

Charly
Sas buc, avon ch’el ei buc ius.

Edi
va vi e neu en pass d’um Vus veis getg che quei cuozzi diesch minutas. Che jeu sappi
puspei trer ora quella schuba avon che l’Iris seigi cheu. Jeu sescomiel.

Charly
Nua vul sescumiar?

Edi
Jeu sai gie ir davosen e sesluitar siado.

Sonja
Na, els miran ils maletgs che pendan en zuler.

Edi
Gie lu – en cabina. Leu vegn quei smalediu ... el va tochen tiel miret e fa ir il maun Mario!!!
Tgautgau – ... quei smalediu sfarfatg bein buc a catschar en siu nas. va en direcziun
dalla cabina. tucca en las caultschas per mirar sch’ellas seigien schetgas

Sonja
Ein ellas aunc bletschas?

Edi
Bletschas ni buc ...

Iris
vegn ord casa Cheu ei gie tia onda! Sonja e Charly train la schuiala

Iris
a Sonja Vul buc presentar mei?

Sonja
Bein, clar. Quei ei ussa la dunna Müller da Son Gagl.

S-THO 1-1_L_onda da Charly_(sr)


39
Edi
Grüazi!

Sonja
Sas discuorer romontsch. Ella ha empriu e sa perfetg!

Iris
Jeu hai giu ina buna scolasta – la Sonja ha mussau, igl ei iu tgunsch. Sch’ins vul san
ins perfin emprender romontsch!

Edi
Fa plascher, jeu sun l’onda da Sonja.

Iris
Jeu hai tertgau che Vus seigies l’onda da Charly.

Edi
Mo gie, secapescha. L’onda da Charly.

Sonja
Ella ei pil mument in tec disturbada.

Iris
ad Edi Quei capeschel jeu bein. Aschia zatgei capeta gie buc mintga gi.

Edi
Per cletg.

Iris
Charly ha raquintau tut.

Edi
peglia tema, cun vusch d’um El ha raquintau tut? curregia, cun vusch da dunna Tgei ha el
raquintau?

Iris
Che Vus seigies vegni en in taifun.

Edi
Jeu? En in taifun? a Charly Tgei taifun?

Charly
Silla mar, duront la cruschada ...

Sonja
... duront tias vacanzas, ei il bastiment gie ...

Iris
... staus il davos gi en in taifun.

S-THO 1-1_L_onda da Charly_(sr)


40
Edi
A, quei taifun manegieis Vus? Saveis quei ei atgnamein plitost stau in hurrican.

Iris
Ei quei lu buc il medem? Aschia in vent che fa turnighel – sco ina sort caultscha
d'aua?

Edi
da bass, cun mussar sin las caultschas bletschas vid la corda Quei ei ina caultscha d'aua!

Iris
Tgei ei lu la differenza? Denter in taifun ed in hurrican?

Weishaupt
el ei vegnius ord stiva.el ha en ina camischa da mangola, caultschas da Manchester e sandalas. da
temps en temps sesenta el obligaus da gir zatgei ch'el ha getg per romontsch era per dialect tudestg,
per che l’Iris capeschi, malgrad che quei ei buc necessari Gie – quei san ils pli paucs.
Perstgisei, Weishaupt.

Sonja
presenta Edi Quei ei la dunna Candinas.

Charly
Mia onda.

Edi
da bass a Charly Buc pli gitg, jeu engirel! dad ault ad Iris Giegie, sia onda, buc sia!
manegiau ei la Sonja, ri elegant

Iris
Il signur Weishaupt ei staus aschi in flot ed ei vegnius cun mei cugl auto.

Edi
da bass a Charly Ei quei siu amitg?

Charly
scrola il tgau Buc direct.

Edi
a Weishaupt Quei ei stau fetg flot da vus.

Weishaupt
Gie, segir! Mo sche jeu astgel tuttina aunc declarar quei spert, pervia dil taifun
respectivamein il hurrican. Ils pli paucs enconuschan – sco getg – la differenza. Mo
atgnamein eis ei fetg sempel: Ils taifuns fan turnighels a dretg, pia en direcziun
dall'ura. ad Iris Verstosch, im Uhrzaigersinn. In hurrican fa turnighels a seniester, pia
ella direcziun cuntraria all'ura. Lein seser endadens?

Iris
Cheu ei gie bia pli bi.

S-THO 1-1_L_onda da Charly_(sr)


41
Weishaupt
Jeu less buc pigliar freid. Jeu hai suau in tec, saveis. Cun ir a pei naven da quei
parcadi. E cheu suffla ei tuttina levet. ad Iris As züücht a kli, verstosch?

Sonja
Gie – sche vus manegieis ...

Weishaupt
Jeu hai gie schiglioc adina in lismer – per da quels cass. ad Iris An lismer, verstosch?
Mo tuppamein hai jeu aunc ina zona da pressiun bassa treidubla.

Charly
Vus veis tgei?

Weishaupt
Ina zona da pressiun bassa treidubla – en mes bioritems. ad Iris I mina biorhythma,
verstosch? Lu stos jeu dar fetg adatg.

Sonja
En quei cass ... ella fa in moviment cul bratsch dad ir en stiva; Weishaupt, Iris e Sonja van

Weishaupt
enten ir Sche jeu astgel aunc turnar inaga tiels vents che fan turnighels. Ei dat lu aunc
il ciclon e tier lez fa il vent turnighels ...

Edi
tegn anavos Charly. da bass Ussa vein nus la miarda!

Charly
Daco?

Edi
L'Iris ei cheu ...

Charly
Plai ella a ti?

Edi
Naturalmein plai ella a mi. Ella ei aunc bia pli biala che sillas fotis. vilaus Ed enstagl
da saver mussar miu scharm masculin, stos jeu giugar tia onda Babeli. Procura
silmeins che tschel svaneschi.

Charly
Gie, ti, zachermen!

Edi
va en stiva, cuort avon igl esch mida el da pass d'um sin pass da dunna, el fa uss quei detg stupent

Charly
va tiel miret e cloma a Mario Schia? Haveis mirau tut?

S-THO 1-1_L_onda da Charly_(sr)


42
Mario
vegn siado da seniester Gliez schon, beinbein.

Charly
tonscha il maun Sche lu, en quei cass. Ha fatg plascher, signur Planta.

Mario
senza dar il maun a Charly Nus sevesin gie aunc inaga oz.

Charly
Oz? Daco?

Mario
Jeu vegn per vossa onda allas sis. Nus mein en sortida.

Charly
Vus, quei va buc. Nus – vein survegniu viseta. Ina amitga da Sonja e siu
enconuschent.

Mario
Gie, e lu? Lu fageis Vus e la Sonja ina biala sera cull'amitga da Sonja ed igl amitg
dall'amitga da Sonja. Jeu e Babeli ...

Charly
Nunpusseivel, signur Planta.

Mario
Sch’ins vul propi zatgei, gartegia ei era. Quella enconuschientscha cun Vossa onda
vi jeu schon ...

Charly
Mo buc cusera!

Mario
Vus saveis buc con seriusas che mias intenziuns ein. Tgi sa, signur Venzin, forsa
saveis Vus gleiti gir a mi "aug".

Charly
Zachermen! Vus essas gie pér grad s'entupai.

Mario
Il Mario Planta ei in um da decisiuns spertas.

Charly
Mo ...

Mario
Mirei. en confidonza Sch'in um sco jeu empren d'enconuscher zanua ina flotta dunna
d'ina bar, ina cuaffösa carina – ni ina da quellas biaras dunnas maridadas, che vulan
era haver inaga ina aventura enstagl mo haver cumpignia dalla televisiun svizra – lu,
signur Venzin, gi in um sco jeu: Gliez schon, beinbein, quei dat ina biala sera – buc

S-THO 1-1_L_onda da Charly_(sr)


43
dapli. Mo tier ina dunna sco Vossa onda, tier ina dunna mira sin casa e curtgin – cun
aschi ina basa ves'ins tuttenina tut autras perspectivas, lu entscheiva in um sco jeu a
sesemiar, lu nescha era en in mat vegl sco jeu cun forza il giavisch da maridar per
amur.

Charly
Jeu stos schon gir ...

Mario
Nanana. Vus stueis gir insumma nuot. Vus stueis mo schar far mei. E buc
intervegnir. Aschilunsch che Vus vuleis che jeu detti in rapport positiv alla mumma da
Sonja. Schiglioc stat lezza damaun avon esch e runa a casa sia feglia. Fuss in tec
tup, ni?

Charly
Saveis vus co jeu numnel quei?

Mario
da buna fei Gliez schon, beinbein. Vus scheis a quei far squetsch, mo jeu getg a quei
"respectar ils interess vicendeivels". Mo quei ei l'in sco l'auter. Plaids valan pauc – e
nus dus secapin era senza plaids. ferton ch'el fa dretg atras il curtgin See you later,
alligator, tochen las sis, sche jeu astgel esser aschi garmadis – gliez schon, beinbein.
Ins ha humor ... hahaha. va

Charly
mira suenter ad el senza gir zatgei, lu arva el anetgamein igl esch dalla stiva e cloma da bass Edi!
curregia Onda! Onda Babeli!

Edi
vegn viado, siara igl esch Ei il Planta sgulaus naven?

Charly
El tuorna tuppamein puspei. Las sis per ir en sortida cun tei.

Edi
Entochen lu dat ei buc onda Babeli pli. Stos tarmetter naven el.

Charly
Gliez vegn buc ad esser aschi sempel. El ei fermamein decidius ...

Edi
... da passentar ina sera romantica cun mei.

Charly
Aunc mender! Da maridar tei!

Edi
Tgei? sto seser sin baun. lu fetg pensivs Sun jeu lu aschi attractivs per umens?

Charly
Aunc pli attractiv muossa sin casa e curtgin ei pil Mario quei cheu.

S-THO 1-1_L_onda da Charly_(sr)


44

Edi
E jeu hai tertgau ch'ei seigi miu esser feminin.

Charly
Ti, el ha fatg squetsch tut aviartamein.

Edi
Fatg squetsch?

Charly
Sche jeu vessi da disturbar "sias intenziuns seriusas", rapportassi el nuot dil bien alla
mumma da Sonja.

Edi
Cun auters plaids: Per amur da Sonja e tei stoss jeu unfrir a Mario Planta mia
innocenza.

Charly
Tschontscha buc aschi tup. Nus stuein anflar ina sligiaziun.

Edi
Jeu mon ell'aua.

Charly
Schon puspei.

Edi
Na, serius: ti gis semplamein che tia onda seigi morta.

Charly
E daco duei ella esser morta aschi spert?

Edi
Forsa en consequenza da quei taifun che ha fatg turnighels entuorn mei, sco ei para
en direziun dall'ura.

Charly
Quei ei gie idiotic!

Edi
vilaus Gie segir. Mo buc miez aschi idiotic sco tia grondiusa idea che jeu dueigi trer en
quella schuba e giugar tia onda. el remarca che Iris vegn ord stiva e curregia – car Charly,
sco onda stos jeu gir a ti ... o, la giunfra Iris!

Iris
Perstgisei, sche jeu disturbel.

Edi
Vus disturbeis maina! Vegni, sesi! el muossa sin in plaz sper el. Iris sesa

S-THO 1-1_L_onda da Charly_(sr)


45
Iris
Jeu level dumandar il Charly zatgei, dapi che jeu sun arrivada. a Charly Nua ei
atgnamein Vies amitg?

Charly
Tgei amitg?

Iris
A, co ha el schon puspei num Ema ... ni Edmund ...

Edi
Edvin, vus manegieis Edvin? Igl Edi?

Iris
Eis el buc vegnius?

Charly
Ti manegias sch'el ...?

Edi
Bein bein, lez ei schon cheu. El ha schon plascherun d'emprender d'enconuscher
Vus.

Iris
Gie, jeu selegrel era. Fetg!

Edi
cun plascher Juhuuuu!

Charly
Battas!

Iris
Uss hai jeu grad pigliau empau tema. Fageis vus savens da quels tuns?

Edi
Quei ... ä ... ei ... ina atgnadad da nus Romontschs. Sche nus essan stai egl jester, e
seigi quei mo ella Bassa, e pér endretg suenter in viadi cul bastiment – turnein nus
cun plascher a casa e lu stuein nus schar viado in pèr gibels.

Iris
Vus essas in curios pievelet. Mo in simpatic! Schiglioc vess jeu era buc empriu vies
lungatg.

Edi
Gie, ins gi che nus seigien simpatics. Mo lein pli bugen aunc discuorer in tec da quei
Edi.

Iris
La Sonja ha raquintau a mi bia bunas caussas dad el.

S-THO 1-1_L_onda da Charly_(sr)


46
Edi
Spronza. El ei in flot. Neve, Charly?

Charly
Tut en uorden, giegie.

Edi
Tgei manegias cun "tut en uorden"? El ei dapli che mo tut en uorden. El ha in
caracter fetg niebel. Per ses amitgs fa el tut. Era sch'ei vegn dumandau dad el ina
caussa nunpusseivla, el fa quei. a Charly Ei quei forsa buc ver?

Charly
Bein, quei ei ver.

Iris
E nua eis el lu?

Charly
Nua ch'el ei? Edi manegias?

Iris
Gie tgi auter?

Charly
Ti, quel ei ...

Edi
El ha stuiu ir spert a cumprar ina camischa ed in pèr caultschas.

Charly
Gie, exact.

Edi
El ha priu igl auto da Charly. Neve, Charly?

Charly
Gie, miu auto ...

Araujo
ins vesa ella dretg silla via dil curtgin ... eu sun retornada! vegn giuado

Edi
da bass, tementaus a Charly Gianter, quella hai jeu cumplettamein emblidau. el stat en peis
e stat, mussond il dies als auters, encunter il mir Spronza enconuscha ella buc mei.

Araujo
dat a Charly las clavs digl auto Muito obrigada!

Charly
emprova da far ir ella aschi spert sco pusseivel Schon bien, schon bien. emprova da menar ella
en direcziun dalla stiva

S-THO 1-1_L_onda da Charly_(sr)


47

Iris
Buna sera.

Araujo
Boa tarde – buna sera! Eu som a signura Araujo.

Iris
Fa plascher. Iris Müller.

Araujo
A! La signura dalla Bassa – sim, sim, sim. a Charly Tgi é outra signura? Momento,
momento – vis ante – schon viu avon. va pli datier dad Edi, ch'ei aunc adina cul dies encunter
a tschels Eu conhecer exato! Eu hai buna memoria! Per vestidos, é dalla signura
Candinas. Era calçados en dalla signura Candinas! Vus essas la signura Candinas. a
Charly. Não é verdade?

Charly
levgiaus Gie, igl ei la verdad.

Edi
semeina La vera verdad, giegie.

Araujo
Terminado viagem?

Edi
Deplorablamein.

Araujo
muossa silla fatscha dad Edi Estranho – hai era viu fascha zanua? studegia in tec ed aulza lu
la schuiala. a Charly Provavelmente ina fotografia. scrola il maun ad Edi Grande alegria,
signura Candinas. Eu sun mumma da signura Santos.

Edi
Giegie, jeu sai. Co ha ella? E co vai cul buobet?

Araujo
A, signur Charly ha schon contau. Va excelente ed é o menino maravilhoso.

Iris
In biadi?

Araujo
O neto, in biadi! Três kilos e oitocento gramas!

Iris
E co ha el num?

Araujo
Nome maravilhosos: Rui Joao Ricardo Arlindo Cristiano Ronaldo Duarte Da Costa!

S-THO 1-1_L_onda da Charly_(sr)


48

Charly
Zachermen! Quei cheu ei lu in num!

Araujo
Belíssimo! allas dunnas Signur Charly é in tesouro! Ha dau a mi seu automovel.

Iris
Siu auto? Jeu hai tertgau che tiu amitg Edi hagi priu tiu auto.

Charly
Na, ti ... ä ... atgnamein ha la dunna Araujo giu el.

Iris
Mo ti has bein getg ...

Charly
Ti, jeu ... ä ... jeu hai scumbigliau.

Iris
Co san ins pomai scumbigliar aschia zatgei?

Edi
El ei era aunc in tec fallombers, igl ei stau in schoc per el. Che jeu sun bunamein
negada – en quei taifun. El ha halt fetg, fetg bugen sia onda, neve, Charly?

Charly
Gie, sgarscheivel!

Araujo
Signur Edi é dau en piscina – ell'água!

Iris
Tgei?

Araujo
Con vestido!

Iris
Daco veis vus buc raquintau quei a mi?

Charly
Ti ... ä ... daco vessen nus stuiu raquintar quei a ti?

Edi
Gie, quei constat, Iris. Vus veis gie buc dumandau sch'enzatgi seigi daus el pool.

Araujo
E stau todo molhado, tut bleschs. Era cigaras en tut bleschas. pren ord sia tastga da
plastic ina scatla cigaras Hai cumprau ina caischa da cigaras per signur Edi.

S-THO 1-1_L_onda da Charly_(sr)


49
Edi
Quei ei ussa fetg car da vus.

Iris
Gie propi, el vegn ad haver il dètg plascher.

Araujo
Hai muito alegria cun Rui Joao Ricardo Arlindo Cristiano Ronaldo – signur Edi deve
ver in tec alegria cun las cigaras. a Charly Pos dar a Edi?

Edi
pren la scatla Jeu dun ellas ad el.

Iris
ad Araujo Eis ei vies emprem biadi?

Araujo
Sim, sim. Sou tut nervosa! O medico ha dau medicamentos. ella trai ina scatla tablettas
ord sia tastga e muossa ad Iris

Iris
mira silla scatlaTablettas da durmir.

Araujo
Dizer da prender doiz pilulas a noite. Por dormir.

Weishaupt
cumpara agl esch dalla stiva suandaus da Sonja Vus saveis che quei ei sgarscheivel
malsegir? Perdunei, Weishaupt!

Araujo
Co?

Sonja
Weishaupt, quei signur ha num aschia.

Araujo
A! O nome é Weis'aup'? Fa nada!

Weishaupt
che capescha buc ella Na, duas tablettas schon buc. Mo ei vegn lu spert ad ina disa, e
schon ein ins dependents. ad Iris Denn isch ma schu dependent, verschtosch?

Iris
La dunna ei empau alterada. Ella ei grad vegnida tatta.

Weishaupt
Aha. Cu ha il pop lu viu la glisch dil mund?

Araujo
Três kilos e oitocento gramas!

S-THO 1-1_L_onda da Charly_(sr)


50

Sonja
Na, el manegia – las contas?

Araujo
Las quatro e mesa. Por que?

Weishaupt
Ins sa quintar ora il bioritmus sch'ins sa las uras da naschientscha.

Araujo
Bio ...?

Weishaupt
... ritmus. Mo jeu stos puspei ir en casa paterlond va el cun Araujo en casa. ins auda aunc a
gir Deplorablamein san ils pli paucs con impurtont ch'ils bioritmus ei. Jeu per exempel
hai gest ina zona da pressiun bassa treidubla ...

la scatla culs medicaments dad Araujo resta anavos sin meisa. Sonja, Charly ed Iris van era viaden. Edi
resta anavos persuls. sco ch'ils auters ein svani, aulza el siu vestgiu e metta la scatla cullas cigaras el
sac dallas caultschas da Bermudas. quei mument tuorna Iris. Edi lai dar il vestgiu

Iris
Perstgisei – mo quei lai buc ruaus a mi.

Edi
Tgei lu, mia buna?

Iris
Pervia digl amitg da Charly. Quei ha tunau tut in tec curios avon.

Edi
Propi?

Iris
O gie, fetg curios.

Edi
Nus essan tuts aunc in tec indenterglauter.

Iris
Mo nua eis el ussa propi?

Edi
Exact ussa?

Iris
Gie.

S-THO 1-1_L_onda da Charly_(sr)


51
Edi
Vus, quei sai jeu buc gir a Vus. Culla megliera veglia buc. Mo jeu sai empermetter a
vus: en tschun, sil pli bia diesch minutas eis el cheu.

Iris
Propi?

Edi
Propi!

Iris
Gliez fa plascher.

Edi
Gie, a mi era! Mei ussa viaden – jeu ... ä ... stos aunc spert ... ir a cumprar zatgei. En
stizun.

Iris
Duei jeu era vegnir?

Edi
Quei ei fetg car, mo ... ä ... igl ei meglier sche jeu mon persula ... el fa ir Iris en stanza e
siara igl esch. lu va el cun pass liungs en cabina. mira sche las caultschas ein aunc bletschas Tgi
pretenda pomai ch'ei detti buc pli regiuns humidas? el aulza la schuiala, fiera la vestgdira
en cabina. quei mument ch'el svanescha en cabina vegn Araujo ord stiva

Araujo
A ... signura Babeli. Sai eu aiudar?

Edi
Nana muossa sil spieghel dalla cabina Jeu less mo mirar dabot el spieghel. Sche la
sminca ei aunc en uorden. Quitaus dallas dunnas. siara la cabina e ri elegant

Araujo
Uiuiui. va alla meisa per prender las tablettas Uiuiui.

Babeli Candinas vegn da dretg silla via dil curtgin. ella ei ina apparientscha mundana, ha en in costum
da viadi elegant, enta maun ina gronda tastga ed in beauty-case. ella tschontscha empau alla moda
veglia e drova bugen expressiuns franzosas. cu ella vesa Araujo, stat ella eri

Babeli
Mon dieu! Tgei fageis Vus cheu?

Araujo
Esqueci. Hai emblidau!

Babeli
Emblidau?

Araujo
muossa silla meisa Pelulas. Medico ha schetsch da prender. Sou muito nervosa!

S-THO 1-1_L_onda da Charly_(sr)


52

Babeli
Vus essas gnervusa?

Araujo
Muito!

Babeli
Mohito?

Araujo
Sim, sim loscha Eu sun avó ... tatta! Da Rui Joao Ricardo Arlindo Cristiano Ronaldo.

Babeli
ha empau tema Gie schia ... dil Rui Ricardo e dil Cristiano Ronaldo era grad aunc ...

Arajuo
Simsim, exact!

Babeli
Quella batta!

Araujo
Que fascheis vus aqui?

Babeli
Jeu habiteschel cheu, buna dunna. dad ault Quei ei mia casa, capis?

Araujo
Não, não, não!! Impossivel! A casa ed o jardim é dalla signura Babeli Candinas.

Babeli
Exactement! E lezza sun jeu!

Araujo
Vus? ri da carpar É comico! Pode ser que vus essas la Sophia Loren ni forsa mumma
Teresa, ma certamente não signura Candinas.

Babeli
Co leis vus saver quei?

Araujo
Co jeu saver quei? Jeu diz exact. muossa silla cabina La dunna Candinas ei la. Se pinta
la fascha!

Babeli
Vus battis!

Araujo
Eu battel buc! Vus battis! cloma Signur Charly! Signur Charly! Rápido! arva igl esch dalla
stiva

S-THO 1-1_L_onda da Charly_(sr)


53

Charly
cuora Tgei eis ei? Tgei ...? vesa la Babeli, stat petrificaus

il proxim dialog succeda fetg dabot

Araujo
muossa sin Babeli Mira. Ina signura, ella é maluca ... ella batta.

Babeli
Charly! Tgei uorden ei quei! Quella dunna cheu ei absoluement ... fa in segn ch'ella batti

Charly
ad Araujo Mo ruasseivel! cuora tier Babeli Jeu declarel grad.

Sonja, Iris e Weishaupt ein era vegnir orda stiva. discuors indenterglauter

Weishaupt
a Sonja Aschi in taifun sefuorma tut anetg.

Sonja
ad Iris E sa haver nauschas consequenzas, capeschas? a Charly Pellamurdadiu, quei
ei gie ...?

Iris
Tgei ei schabegiau?

Araujo
Conuscheis quella signura?

Charly
a Sonja Pscht! cuora tier Araujo, da bass Ina enconuschenta, ella ei in tec fa il segn ch'ella
batti; cuora vinavon tier Babeli, da bass ed en connex cun Araujo Ella ei buc malsegira!

Babeli
alterada Ella ha getg ch jeu seigi mumma Teresa.

Weishaupt
A, la mumma Teresa? a Sonja Deplorablamein san ils paucs con dil bien che quella
dunna ha fatg. a Babeli Perstgisei ...

Babeli
Quella batta toh!

Weishaupt
... Weishaupt.

Araujo
fetg dad ault Eu muoss tgi che batta! va tier la cabina ed arva igl esch Fora! Edi ch'ei puspei
sevestgius en sia vestgadira vegn viado. ord il sac dil tschiep dretg penda viado la perucca. ils
giugadurs sefan buc en quei, denton il publicum, spronza

S-THO 1-1_L_onda da Charly_(sr)


54

Araujo
perplex Pelo amor de Deus!

Edi
Zachermen!

Babeli
Mon dieu! Tgi ei quei pomai?

Charly
a Babeli Edi.

Iris
Eis el staus igl entir temps ...?

Sonja
Na, Edi, uss gi inaga ...

Weishaupt
sepresenta ad Edi Weishaupt.

Edi
va tier l'Iris Vus essas segir la Iris?

Iris
Gie.

duront ch'els dattan il maun ed han mo egls per els, vegn il sequent paterlau tut indentergliauter

Araujo
Impussivel! a Charly Impussivel!

Babeli
a Charly Sas tgei ch'ella ha getg ...?

Sonja
ad Edi Sas ti insumma ...

Araujo
Era aqui!

Babeli
a Charly Jeu seigi en leu! Ça alors!

Charly
a Babeli Ti, ella ei buc prigulusa.

tuts ensemen

S-THO 1-1_L_onda da Charly_(sr)


55
Babeli
Quella batta gie – completement!

Charly
ad Araujo Mo star ruasseivla.

Sonja
ad Iris Quei ei ussa eba igl Edi, Iris.

Weishaupt
a Sonja La mumma Teresa ha gie enconuschentamein ...

Iris
ad Edi Fa plascher.

Edi
ad Iris E pér a mi!

Araujo
E a meraviglia!

Mario
ei cumparius silla via dil curtgin. mira giuado ed enquera "sia Babeli" Babeli!

Babeli/Edi
semeinan simultan e cloman Gie??

Tenda!

S-THO 1-1_L_onda da Charly_(sr)


56
Act 2

cu igl umbrival sesarva il medem paterlem indenterglauter sco alla fin digl act 1

Mario
Babeli!

Babeli/Edi
ensemen Gie??

Mario
entscheiva a rir Gliez schon, beinbein, ins ha humor, cun mei san ins gie far quei. a
Charly Mo ussa mettein nus la sgnocca sil velo! Nua ei ...?

Charly
interrumpa el dabot Pscht! Mument! ad Araujo, che vul gir zatgei Silenzio!

Babeli
O na, propi Charly ...

Charly
Mo in mumenet, onda ... curregia Onda ... ona ... siper Araujo nana, leis far il bien e
tedlar inaga tuts. Ei ha dau ina alteraziun, e quei sin fundament dad in scumbegl. a
Weishaupt Propi mo in scumbegl – e per sclarir quei scumbegl aschi spert sco
pusseivel, fuss ei il meglier, sche vus tuts schesses mei cuortamein persuls cun
quellas damas.

Edi
ei staus irritaus fetg ch'el ei s'annunziaus sil clom da Mario ed ha perquei vulviu il dies a quel. ussa en
prescha Gie, quei ei il meglier. Lein ir en. a Weishaupt Ei trai tuttina in vent frestg.

Weishaupt
Neve? Ed jeu sun aunc vitier en ina zona da pressiun bassa. Perstgisei, Weishaupt
Weishaupt ed Iris van en stiva. Edi vul era ir, denton ...

Sonja
dat ina bintgunada ad Edi e muossa silla perucca che penda ord sac. el catscha quella en sac. lu va Edi
en casa

Mario
Jeu lasch bugen persuls Vus, sche Vus saveis gir a mi ...

Charly
interrumpa Vies rendez-vous, jeu sai. Sonja! Sonja era sin ir en casa, stat eri Declaras ti a
tiu aug, nua – che la dama spetga sin el?

Sonja
da bass a Charly Nua spetga ella sin el?

Charly
trai la schuiala, da bass Studegia zatgei. a Babeli Neu, sesa. Eis segir stauncla.

S-THO 1-1_L_onda da Charly_(sr)


57

Babeli
O sas ...

Charly
ad Araujo Jeu vegn grad.(el fa seser Babeli

Mario
a Sonja Gie, sulegl! Jeu teidlel cun bucca e nas. Nua eis ella? Vida sescumiar?

Sonja
scrola il tgau Ella ei schon sescumiada.

Charly
da bass Quei ei ver!

Sonja
Ed ella ... ä ... spetga sin tei.

Mario
E nua spetga ella sin mei?

Sonja
Buc cheu. Ella ha giu il sentiment ch'ei hagi memia bia glieud cheu. Ella ... ä ....
spetga ...

Charly
Ell'ustria ....

Sonja
... quella agl ur ...

Mario
En tgeinina? Leu datti dapli che mo ina.

Babeli
Seniester ei igl "Uors" e dretg la "Steila".

Mario
galant Merci, madame.

Babeli
cochet O – pas de quoi, monsieur.

Mario
a Sonja Ed en tgeinina spetga ella?

ensemen

Charly
Egl "Uors".

S-THO 1-1_L_onda da Charly_(sr)


58

Sonja
Ella "Steila".

Mario
scrola il tgau Gie lu bien, jeu mirel en omisduas. a Babeli Au revoir, madame.

Babeli
Au revoir, monsieur. Mario va a dretg, a Charly Cunquei che nus discurin dad ustrias: Jeu
vess da basegns da zatgei da beiber.

Charly
Survegns grad zatgei. cuora tier Araujo E per mei, dunna Arajuo, fagei in ferm caffè.

Araujo
Ma escuta ...

Charly
meina ella agl esch dalla stiva, da bass Sco Vus veis tertgau: ella ei molusca.

Arajuo
Maluca!

Charly
Gie,gie, ella batta. Mo ella ei buc malsegira. Jeu declarel tut – suenter.

Araujo
E co desaparece la outra signura da la cabina?

Charly
Suenter! a Sonja Mira ch'ella tuorni buc memia spert.

Araujo va a seniester

Sonja
da bass Tgei fas ussa?

Charly
da bass, manegiond Babeli Ella sto semplamein puspei svanir, avon che tuts sefan en ...

Sonja
Mo co?

Charly
aulza la schuiala Ei vegn schon a vegnir endamen zatgei. Spronza! Sonja va en stiva, Charly
mira entuorn per controllar che negin teidli, lu Schia, cara onda, tgei lesses?

Babeli
In cognac, in dubel – ed ina explicaziun!

S-THO 1-1_L_onda da Charly_(sr)


59
Charly
Giegie, secapescha. el empleina in glas. ella beiba en in sitg

Babeli
Sas grad aunc dar in. Sin quella snavur, ti, mon dieu.

Charly
derscha en Levas buc grad ir a star giu in tec? Savesses ir davosen, stuesses gnanc
gir buna sera a nossas visetas – e damaun, cu ti eis puspei en gamba ...

Babeli
interrumpa Jeu sun buc stauncla! Jeu sun vilada. Gi quella sgagia semplamein che jeu
batti. Quella ei gie absoluement .... tgi ei quei insumma?

Charly
Quei ei la mumma da tia signura Santos.

Babeli
Gie schia. Mo quella ei gie completement ...

Charly
dat il tgau Pervia dall'alteraziun. Ella ei vegnida tatta oz.

Babeli
Gie, constat. Quei ei gie stau neras uras. Mo daco gi ella lu ch'ella seigi la tatta da
Rui Ricardo e da Cristiano Ronaldo?

Charly
Nana, buc dus. Siu biadi ha num aschia: Rui Ricardo Cristiano Ronaldo – e sai jeu co
aunc.

Babeli
Mon dieu! Cheu ston las tattas gie vegnir tut balurdas sch'ils geniturs dattan als
affons da quels nums! Mo ella ha era aunc pretendiu che jeu sappi buc esser jeu,
perquei che jeu seigi schon en cabina.

Charly
Jeu hai bein getg: l'alteraziun ...

Babeli
Incroyable! E tgi ei quei signur scharmant? In aug da Sonja, has getg?

Charly
In parent dalunsch.

Babeli
E quel ha zanua in rendez-vous? Cun tgi lu?

Charly
Ti ... ä ... ina sentupada da fatschenta.

S-THO 1-1_L_onda da Charly_(sr)


60
Babeli
Gie schia.

Charly
Mo astgel jeu ussa era dumandar zatgei: daco eis ti buc pli sil bastiment e fas tia
cruschada?

Babeli
Quei ei iu dall'aua giu, ti. Absoluement ... ad Aten sun jeu sortida e sgulada
directement a casa.

Charly
Mo daco lu, zachermen!

Babeli
Jeu hai giu il mal dalla mar. Affreux, jeu getg a ti. Nus essan vegni en in sgarscheivel
stemprau. Il capitani ha getg che quei seigi schon bunamein in taifun.

Charly
Quei ei ussa legher.

Babeli
Quei ei insumma buc stau legher. Oravontut perquei che quei mal dalla mar – gis a
negin – ha giu gl'effect che jeu hai puspei entschiet ad ir en sien.

Charly
O na.

Babeli
Mais oui. Inaga fuss jeu bunamein dada ella mar, cu jeu sun ida en sien duront il
stemprau. Sans blague! E perquei che la prognosa dall'aura ei stada miserabla ... ed
ei vess giu signurs aschi scharmants sin quei bastiment. In dretg Monsieur le Baron,
jeu getg a ti. Ed in fabricant da gelati da Napoli, in rumpacors, ti quel ha lu buc piars
bia temps - hoho - e lu secapescha il capitani. Ti, sas tgei che quel ha getg a mi? Jeu
fetschi endamen ad el la Zsa Zsa Gabor – cu ella eri aunc giuvna, bien sur – e quella
sgagia cheu ha la frehadad da gir a mi che jeu seigi mumma Teresa, ça alors!

Charly
Ti, sco getg ... el ei staus fetg gnervus duront las explicaziuns da Babeli

Babeli
Ed in possessur d'ina cadeina d'ustrias da Houston ei era staus sin quei bastiment,
quel ha getg a mi – o ti bien Diu, las valischas ein aunc avon purteglia. Jeu hai getg
al chaffeur dil taxi da semplamein metter ellas leu.

Charly
Duei jeu ir per ellas?

S-THO 1-1_L_onda da Charly_(sr)


61
Babeli
Jeu vegn era. Stos mirar che tut seigi en uorden. duront ch'ella va sin via dil curtgin Jeu
sun schon stada mal, mo tgei vul far. Ils megliers umens fan buc plascher, sch'ins sto
traso ir a rietscher.

Charly
Gie, ti, zachermen!

Babeli
semeina e mira sin Charly Mo quei aug scharmant da tia Sonja, quel stos exnum
presentar a mi. va a dretg

Charly
Gliez muncass grad aunc. va era. Iris vegn ord stiva

Edi
vegn davos ella, emprova da tener anavos ella Ti, Charly ha getg, ch'els veglien aunc esser
in mumenet persuls ...

Iris
mira entuorn sin terrassa Cheu ei gie negin pli. ella va a dretg e mira sur il miret. duront il dialog
seguent muossa ella il dies ad Edi

Edi
Iris?

Iris
Gie.

Edi
Vus veis toh zatgei.

Iris
Tgei duei jeu haver?

Edi
Gie ... enquera ils dretgs plaids – Vus veis bein getg che Vus selegries d'emprender
d'enconuscher mei.

Iris
A tgi hai jeu getg quei?

Edi
A mi – a mi ha la Sonja getg che Vus hagies getg quei ad ella. Ei quei buc ver?

Iris
suenter ina pausa, senza tun Bein. Ei ver.

Edi
Jeu sun era selegraus. Fetg. Mo ussa – ussa hai jeu il sentiment che Vus – Vus
mondies ord via a mi. Vus untgis mei. Essas aschi trumpada da mei?

S-THO 1-1_L_onda da Charly_(sr)


62

Iris
scrola il tgau, senza mirar sin el

Edi
Bein, Vus essas trumpada.

Iris
Vus astgeis buc capir quei falliu ...

Edi
Jeu capeschel nuot falliu, jeu capeschel insumma buc.

Iris
Jeu hai propi nuot encunter persunas – encunter umens che han quei gust, ni quella
disposiziun.

Edi
Tgei?

Iris
Mintgin duei haver il dretg dad esser ventireivels tenor sia disposiziun. Sco dunna – e
quei stueis Vus capir, Edvin – sco dunna sai jeu buc s'interessar ella medema moda
e maniera per in um ... sch'el ha ... quella disposiziun ...

Edi
Jeu capeschel insumma nuot pli.

Iris
semenia, vilada Mo Edi. Manegieis che jeu hagi remarcau nuot?

Edi
Remarcau tgei?

Iris
Che Vus eras – l'onda!

Edi
Jeu? L'onda?

Iris
Sco jeu hai getg: jeu hai insumma buc pregiudezis en quei grau. Sch'in um ei
ventireivels da trer en vestgadira da dunnas ...

Edi
Mei fa gliez buc ventireivels.

Iris
Mo Vus leis bein buc snegar ...

S-THO 1-1_L_onda da Charly_(sr)


63
Edi
suenter ina pausa Daco veis Vus remarcau ei?

Iris
Pervia dils egls. cumbatta encunter las larmas Pervia da tes egls. Cu nus vein dau maun
avon – e cu jeu hai mirau – a ti els egls, lu hai jeu saviu ... lu hai jeu viu: Quei ei ils
medems egls blaus ...

Edi
Miarda! Mo getg sincer, Iris, jeu hai buc fatg quei perquei che jeu hai ina disposiziun
per far quei ...

Iris
Mo pertgei lu?

Edi
targlina Mo ti astgas gir a negin: Ord spir amur per Charly.

Iris
Tgei? Per Charly? Gie vul ti gir cun quei che Charly ...? Quei creigel jeu gie buc. Quei
vess Sonja segir remarcau – e sche Sonja vess fatg stem dad ei, lu vess ella
raquintau ei ... intensiv Daco concedas buc ei, Edvin?

Edi
Mo ...

Iris
Igl ei gie nuot ... scumandau ... nuot ...

Edi
Na, teidla ...

Iris
Jeu vi udir nuot pli. Jeu getg era a negin nuot, mo ... ella va dabot en stiva

Edi
vilaus Mes egls blaus ...! E jeu hai tertgau da vegnir ametsch cun in egl blau.

Charly
arriva cun duas grondas valischas ed ina pintga sur la via dil curtgin Edi!

Edi
Tgei eisi?

Charly
Ti stos far in survetsch.

Edi
Ti era. Nua ei tia onda? Igl ei bein tia onda?

S-THO 1-1_L_onda da Charly_(sr)


64
Charly
Gie, deplorablamein. Ella svida aunc la scaffa da brevs. Sas purtar en casa quellas
valischas – digl esch davos.

Edi
Daco portas buc sez ellas – digl esch davos?

Charly
da bass, cun sereferir sin l'onda aunc buc vesibla Jeu stos mirar co jeu vegn – naven – cun
ella. Sch'ella va ussa en e gi: "Jeu less aunc sepresentar. Jeu sun l'onda da Charly
..."

Edi
L'Iris sa en mintga cass schon ei.

Charly
Tgei?

Edi
Che jeu sun staus ella.

Charly
Vegn buc ad esser!

Edi
E ti stos exnum explicar ad ella che jeu hai mo fatg quei pervia ...

Charly
Ella vegn! Mira che negin vesi las valischas cheuen.

Edi
(pren las valischas. enten ir) Mo sche ti gis claramein ad Iris ... svanescha seniester davos la
cantunada

Charly
dat il tgau e muossa ad el da svanir. cloma a Babeli Edi mira da tias valischas. Neu: vul buc
tuttina ir a star giu in tec. Ti eis segiramein stauncla sco in tgaun.

Babeli
buc cuntenta Vesel jeu ora aschia?

Charly
Na, insumma buc, insumma buc. Ti vesas ora grondius. Mo – quels dus ch'ein vegni
sin viseta fagessen mo liunguriala a ti. Sche jeu presentass els a ti, neve.

Babeli
sesa sin ina sutga Mo per gir: Dunnas interesseschan tuttina buc mei ...

Charly
Eba gie. Ed el ei in sgarscheivel liungurus. Jeu mirel ch'ei mondien, jeu fierel ora els,
neve?

S-THO 1-1_L_onda da Charly_(sr)


65

Babeli
Gie, fai quei. E lu telefoneschas egl "Uors" ni ella "Steila" ed envidas igl aug dalla
Sonja. El duei vegnir a beiber zatgei suenter sia sesida.

Charly
O na, ti. Quei quetass jeu buc aschi bien!

Babeli
Daco lu buc?

Charly
Teidla, quei ei ... ä ... in stoda ranver.

Babeli
Gie e lu? Jeu sun era ina ranvera.

Charly
El fa sco ei para perfin fatschentas culla mafia.

Babeli
Tgei? Quei ei gie fetg interessant. Dai, telefonescha ad el. Quel stos jeu exnum
emprender d'enconuscher. E dai a mi aunc in cognac.

Charly
pren – ualti en pitgiras – siu glas vit ch'ei aunc sin meisa. el fa stem dalla scatla cun ils medicaments
dad Araujo. el spetga cuort, lu ha el in'idea. duront ch'el derscha en cognac) Eis segira che ti vul
buc ir a scher in tec?

Babeli
Gie, brutal segira!

Charly
Sco ti manegias. per ch'ella miri buc Has viu: Si leu sissum la scala stuesses montar in
tschabergal. duront ch'ella semeina, derscha el quater tablettas el cognac

Babeli
Gie, jeu sai.

Charly
pren il migiel da cognac cun omisdus mauns, aschia ch'ella vesa buc las tablettas. el fa ir vidaneu il
glas). Jeu volvel aunc in tec il glas. Per ch'il cognac survegni aunc dapli bouquet,
neve. E lu fetsch jeu sco ti has giavischau, neve. Igl emprem cumplimentar giuado la
viseta e lu telefonar al signur Planta – sas, aschia ha el num, igl aug dalla Sonja – e
lu ...

Babeli
senza pazienzia Ti, cala, quei tonscha uss bein!

S-THO 1-1_L_onda da Charly_(sr)


66
Charly
Jeu pren era aunc in. el metta il glas dall'onda aschia ch'ella po buc tier quel e derscha en in
cognac per el, pér lu dat el il cognac a sia onda Viva, cara onda.

Babeli
Santé! omisdus derschan il cognac en in sitg Ei quei il medem sco anson?

Charly
Gie, gie, naturalmein.

Babeli
Curios!

Edi
(vegn da davos seniester, ha ina tastga da plastic enta maun. a Babeli) Perdunei! vul ir sperasvi tier
la cabina

Charly
a Babeli Ti, jeu creigel che jeu hagi aunc gnanc presentau endretg igl Edi.

Babeli
schon empau stauncla Quei ei absoluement ...

Charly
Miu amitg Edvin, mia onda.

Babeli
Co?

Edi
Jeu hai grond plascher d'emprender d'enconuscher l'onda da Charly. da bass per sesez
Egl original!

Babeli
Essas vus segirs d'esser in um?

Edi
Daco manegieis?

Babeli
Cu jeu vesel in um suosda vegn jeu normalmein adina vescla e buc ... ella emprova da
star neunavon

Charly
va tier Edi ch'ei ius vinavon tier la cabina Tgei fas cun quella tastga?

Edi
catscha la vestgadira ella tastga Jeu stos schar svanir quei resti cheu, avon ch'enzatgi
vesi.

S-THO 1-1_L_onda da Charly_(sr)


67
Charly
Nua ein mias caultschas da Bermudas?

Edi
Lezzas hai jeu aunc en. Ei ha fatg in tec prescha, sas. mira en direcziun da Babeli e peglia
tema Zachermen!

Babeli
ei sesalzada, ballontscha e sbarbutta Contas ga stos jeu aunc gir, Charly. Jeu sun
insumma buc staunc ... jeu ... ella croda sco in sac da truffels. Charly peglia ella. el metta ella
sin ina sutga

Edi
Tgei ha ella?

Charly
Buiu in cognac – cun quater perlas da durmir.

Edi
Na! Ti has bein buc ...?

Charly
dat il tgau Jeu hai gie buc giu in'autra letga. Ussa ha ella aunc vuliu emprender
d'enconuscher il Planta.

Edi
Nundadiu, quel dat ei gie era aunc! Sas tgei ch'ei in tec tup?

Charly
Tut ei tup. Tgei manegias en special?

Edi
Ch'ella sa buc star cheu.

Charly
Nus runein ella en cabina. Leu sa ella durmir tochen che tuts ein naven. Neu, cun
sutga e tut.

Edi
metta giu la tastga per gidar Charly

Charly
Adatg, tschappar!

Edi
Quei ei sco el schurmetg civil. omisdus tschappan

Charly
Adatg, si! els aulzan la sutga cun Babeli e portan ella en cabina. Babeli e la sutga segeinan vi e neu

S-THO 1-1_L_onda da Charly_(sr)


68
Babeli
en sien Mon dieu, co quei bastiment scrola puspei questa notg. Affreux! Edi e Charly
portan ella silla sutga en cabina e lai ella leu. la tastga da Babeli resta emblidada sper ina sutga

Weishaupt
vegn ord stiva Schia? (Charly ed Edi peglian tema. Weishaupt ha denton viu nuot. ferton che Charly
va encunter ad el, siara Edi igl esch dalla cabina Veis saviu quietar quellas duas dunnas?

Charly
Ina schon.

Edi
Lezza ei ussa aschi quieta sco ins ei mo cu ins dierma!

Weishaupt
Mo tschella, la Portughesa, co ha ella num?

Edi e Charly
Araujo.

Weishaupt
Gie – quella fa ina impressiun sgarscheivel irritada.

Charly
Cun quella stos jeu aunc discuorer inaga.

Weishaupt
Ton sco jeu hai capiu manegia ella che Vossa onda seigi tuttenina svanida. Leu da
quella cabina.

Charly
ri sfurzadamein Giegie, quei manegia ella.

Weishaupt
Mo ella ei gie propi buc pli per peis.

Edi
La dunna Araujo?

Weishaupt
Na, sia onda. a Charly Saveis vus nua ch'ella ei?

Charly
Jeu? Gie secapescha. Ella ei mo ida spert ...

Edi
A far cumissiuns. All'Iris ha ella getg ch'ella mondi a far cumissiuns, sco ei para.

Weishaupt
Daco gi lu la dunna Araujo ch'ella seigi ida en leu? Forsa ha ella giu schliet, forsa
schai ella senza schientscha en quella cabina. Ins stuess propi ir a mirar inaga.

S-THO 1-1_L_onda da Charly_(sr)


69

Charly
Quei vein nus grad fatg, neve?

Edi
Gie, grad anson.

Weishaupt
Veis buc anflau fastitgs? Buc in indezi nua ch'ella savess esser ida?

Charly
Nana. Absolutamein nuot, neve?

Edi
En leu ei nuot!

Weishaupt
Saveis, ils pli paucs san propi observar exact. Jeu dun sez aunc in'egliada, per far la
segira.

Edi
tegn anavos el O na, Vus!

Charly
Quei ei absolutamein pil gat.

Weishaupt
Sco Vus manegieis. el vesa la tastga che Edi ha schau sin terrassa per purtar Babeli en cabina E
tgei ei quei cheu?

Charly
Quei?

Edi
Rumien da cuschina ... Weishaupt trai viado in vestgiu – hai jeu tertgau.

Weishaupt
Quei ei bein il vestgiu da Vossa onda. Leu – ses calzers – sia tastga ...

Charly
Forsa rauba veglia ch'ella ha vuliu fierer el rumien.

Edi
Ni dar alla caritas.

Charly
Gie – ella ha aschi in bien cor!

S-THO 1-1_L_onda da Charly_(sr)


70
Weishaupt
senza mirar sin el E cheu – trai viado in portacaltscheuls cun caltscheuls, peglia tema O pardon!
lai svanir las "intimitads” ella tastga, lu Ä, veis Vus viu quei? Perfin ses ...! Zatgei ei toh
buc bien! Cheu ei tgunsch schabegiau in delict.

Charly
In delict?

Edi
O na, Vus, gliez creigel jeu buc!

Charly
Gliez ei strusch pusseivel.

Weishaupt
Buc schei da quei. Ils paucs san cons delinquents sexuals che van ozilgi per las vias.
Forsa ch'in ha rapinau ella.

Charly
Tgi?

Weishaupt
Eba aschi in delinquent sexual. Ni forsa perfin mazzau ella.

Edi
Jeu dubetel.

Charly
Quei ei gie absurd.

Weishaupt
En mintga cass stuein nus telefonar alla polizia.

Charly
Tgei?

Edi
O na ti, bein buc, Vus!

Charly
La polizia riess gie mo ora nus.

Weishaupt
Sche Vus telefoneis buc, lu fetsch jeu ei. Nua ei il telefon?

Charly
Tedlei, tedlei inaga. Jeu fetsch ina proposta.

Weishaupt
Gie?

S-THO 1-1_L_onda da Charly_(sr)


71
Charly
Jeu sun segirs ch'igl ei schabegiau nuot cull'onda, neve Edi. Perquei mein nus ussa
igl emprem inaga ad encurir ella.

Edi
surprius Tgei?

Charly
dat ina bintgunada Nus mein ad encurir ella. Nus lein buc tementar las dunnas. Quellas
duein beiber caffè. Mo nus treis fagein ina acziun d'encurir.

Weishaupt
A ... Vus manegieis, encurir tut sistematicamein?

Charly
Exact. Vus il curtgin, jeu la casa ed Edi va ella vischinonza.

Edi
Ti, mo ...

Charly
Vinavon, nus stuein far zatgei, il signur Weishaupt ha tutta raschun.

Weishaupt
Lu stos jeu aber igl emprem ir per miu lismer egl auto.

Charly
Veis Vus freid?

Weishaupt
Ei trai eba schon in lev vent – e jeu cun mia zona da pressiun bassa treidubla. Il pli
tup ei: tochen che jeu sun tier igl auto, hai jeu forsa gia pigliau da freid, quei va
mintgaton sgarscheivel dabot.

Edi
Vus saveis haver miu tschiep.

Weishaupt
Propi?

Edi
trai ora siu tschiep La mongia ei aunc levamein bletscha.

Weishaupt
Igl ei mo pervia dil vent. Grazia. el trai en il tschiep Quel ei propi empau bletschs.

Charly
Pia – jeu fetsch la proposta d'entscheiver giudem. muossa davos seniester Leu vai engiu.
Weishaupt va. strusch ch'el ei naven, ad Edi Ed uss sil fiat en cun quella vestgadira da
dunnas.

S-THO 1-1_L_onda da Charly_(sr)


72
Edi
Jeu?

Charly
Gie, tgi auter. L'onda sto gie aunc cumparer inaga, schiglioc catscha quel propi aunc
la polizia a dies a nus. el vul festginar cun Edi, mo lez seriscuda

Edi
Teidla inaga, a quei Weishaupt savessen nus gie declarar ei.

Charly
A quei sabiut? Co vul pomai declarar quei?

Edi
Nus schein, daco che jeu haiu stuiu giugar tia onda. Perquei ch'il Planta vess
schiglioc raquintau alla mumma da Sonja ...

Mario
vegn da dretg sur la via da curtgin. ei vilaus Quei va memia lunsch, signur Venzin.

Charly
A – signur Planta.

Mario
Daco raquinteis Vus ch'ella spetgi en in'ustria?

Edi
Eis ella buc stada leu?

Mario
Jeu hai spitgau en omisduas péntas varga diesch minutas. E consumau per vegn
francs. E Vus: nuot, nada, njet, buc Babeli per peis.

Charly
Jeu stun fetg mal, signur Planta. Jeu hai sbigliau. Propi ... ä ...

Mario
Gie, nua eis ella propi?

Charly
Aunc ida a scher in tec. Vus essas gie era vegnir bia memia baul. Ussa eis ei gie pér
grad las sis ... mira sill'ura ... stau las sis.

Mario
Lu stuess ella gie esser semtgada uss.

Charly
Eis ella era. Mintga mument. En diesch minutas. Ella vul sefar si empau per vus.

S-THO 1-1_L_onda da Charly_(sr)


73
Mario
Schia, vul ella? Hahaha. Lu ei il scharm dil Mario Planta tuttina buc ius sper ella ora.
Apropos: tschella dama – eis ella aunc cheu?

Charly
Tgeinina manegieis Vus?

Mario
Quella en quei vestgiu carischia. Quella che ha dau sclariment a mi aschi gentil. Co
las ustrias hagien num.

Charly
cun egliada sin Edi che muossa il dies a Mario A schia, lezza ...

Mario
Eis ella aunc cheu zanua?

Charly
Na ... ella ... ä ... ha grad dau adia.

Mario
Donn. Quella vess jeu uss empriu d'enconuscher bugen – en attendant ... gliez
schon, beinbein.

Charly
Gie Vus! Ella Vus era?

Mario
Dapi cu balbegieis Vus?

Charly
La dama emprendess era bugen d'enconuscher Vus.

Mario
Miu scharm .. hahaha!

Charly
Ella ha getg ch'ella detti aunc in clom egl "Uors" ed ella "Steila" cun ir a casa – per
mirar sch'ella entaupi Vus.

Mario
Propi?

Charly
Daco meis buc spert a mirar sch'ella ei aunc leu. Enstagl da seser cheu entochen
che mia onda ei semtgada. Quei sa era cuzzar dapli che diesch minutas – Vus
saveis gie co dunnas ein.

S-THO 1-1_L_onda da Charly_(sr)


74
Mario
per sesez Why not? Per metter a strada zatgei per in'autra ga tonschan diesch
minutas. Detgavunda. a Charly Aschi ina grondiusa idea vess jeu buc spitgau da Vus.
See you! va a dretg

Charly
Vesas – per tei dat ei nuot auter.

Edi
Igl ei da bargir. Mo en sortida mon jeu buc cun quel.

Charly
Na, mo veser sto el tei. Lu savein nus vegnir libers dad el. Spronza! E quei
Weishaupt ei era quietaus. Spronza! Mo ussa stos – sil fiat.

Edi
Bien, aunc ina ga! E mo cun quella cundiziun ... cuora tier la stiva ed arva igl esch Iris,
Sonja, vegni spert. a Charly Ti gis ussa all'Iris, daco che jeu hai stuiu sevestgir sco ina
dunna.

Sonja
ei vegnida ord stiva Ella sa schon ei.

Iris
vegn davos ella Sonja ha raquintau a mi tut.

Sonja
a Charly Gie – cu ella ha getg a mi ch'ella hagi remarcau ... ella ri Sas, tgei ch'ella ha
tertgau?

Iris
ad Edi Jeu sun aschi leda.

Edi
... che jeu hai bugen tei e buc – il Charly?

els rin, Edi betscha ella

Charly
He, quei saveis far suenter. mussond sin Edi El sto aunc inaga.

Sonja
Tgei sto el aunc inaga?

Charly
Cumparer sco onda.

Iris e Sonja
Na!

S-THO 1-1_L_onda da Charly_(sr)


75
Charly ed Edi
Bein!

Edi
Schiglioc aulzi il capi al Planta.

Charly
Ed il Weishaupt catscha la polizia a dies.

Sonja
Daco pomai?

Charly
El manegia che l'onda seigi vegnida rapinada.

Edi
Ni assassinada. Dad in delinquent sexual.

Sonja
Pellamurdadiu – daco manegia el quei?

Charly
Quei raquintein nus suenter. ad Edi En tschun minutas sto el puspei esser ina dunna.

Iris
E nua ei Clau?

Sonja
E nua ei tia vestgadira da dunnas?

Edi
Il Clau ei cheugiu – e la vestgadira cheu. el trai il vestgiu ord la tastga

Sonja
Quei sas gie buc trer en pli.

Charly
Lu trais en zatgei auter.

Edi
Mo ...

Iris
Tgei fa el lu giuleu?

Edi
El enquera mia bara. a Charly Mo sche jeu hai ussa tuttenina en zatgei auter ...

Charly
Ina dunna sco mia onda sescomia tuttina traso.

S-THO 1-1_L_onda da Charly_(sr)


76
Sonja
E cu ei vegn sera, per da dretg. Sas tgei, jeu sescomiel era, lu crodi si aunc pli pauc
tier tei.

Charly
Sche lu pia, vinavon!

Edi
Zatgi sto gidar mei.

Iris
Jeu gidel. a Sonja Sche ti sescomias era.

Charly
Fetg bien. ella vul ir atras la stiva Neu, cheu ei pli datier. van davos seniester entuorn la
cantunada

Araujo
vegn ord stiva. ha in tablet cun in ruog da caffè, scadiolas, gromma, zucheriera Il caffé, signur
Charly. Stueis escusar, ha durau in bocadinho. Ma la signura Sonja disse ...

Charly
Tut en uorden, schon bien, mo mettei tut sin meisa.

Araujo
metta il tablet sin meisa. duront ch'ella empleina ina scadiola Vus stueis uss explicar ...

Charly
Mia onda vegn gest puspei. Lu sa ella declarar a vus tut sezza.

Sonja
da bass a Charly Ti, quei ei buc grad hofli.

Charly
Tgei ei buc hofli?

Sonja
Che quei pauper Edi duei ussa aunc declarar, sco el ... Ti? Nua ei siu tschiep?

Araujo
cloma Pretendeis açúcar en vies caffé?

Charly
Lez ha el dau al Weishaupt.

Sonja
tementada, dad ault Na!

Araujo
Não açúcar?

S-THO 1-1_L_onda da Charly_(sr)


77
Charly
cloma Beinbein, treis quadrels. da bass a Sonja Quei ei gie aschi in cac schelau.

Sonja
Ha el priu ora la perucca?

Charly
La perucca? Tgei ... aha, la perucca. Daco? Era lezza el tschiep?

Sonja
El sac dil tschiep. Sch'il Weishaupt anfla quella ...

Charly
... tratga el ch'igl Edi seigi igl assassin da mia onda. Mo el ei mia onda.

Sonja
Jeu mon per ella.

Charly
Co vul ...

Sonja
Mo lai far mei – e tegn polischs. va seniester. Charly va tiel miret e mira suenter ad ella. lu
semeina el puspei encunter Araujo e peglia tema

Charly
O naa!

Babeli
ha aviert plaunet igl esch dalla cabina e vegn viado. ella va en sien e s'avischina – cun mauns stendi
tut agradora – ad Araujo

Araujo
semeina – pervia dil clom da Charly – e peglia sgarscheivla tema Meu Deus! scappa tier Charly
Socorro! Signur Charly, ajuda!

Charly
Ääää ... non avere paura!

Araujo
Como?

Charly
A, quei ei matei puspei stau talian – mo buc temei!

Araujo
A ... nana da bass, ferton ch'ella peglia entuorn a Charly Ussa é la signura aunc pli maluca!

Charly
Gie, propi! els observeschan Babeli. lezza va alla meisa, derscha en in cognac, beiba en in sitg e va
puspei en sien en cabina

S-THO 1-1_L_onda da Charly_(sr)


78

Araujo
commentescha da bass, ferton che Babeli va en sien Buc ma maluca – era beber muito!
Stueis chamar a policia!

Charly
da bass Uss entscheiva quella era aunc! ad Araujo Quei ei buc necessari.

Araujo
Naturalmente é necessario! Mira, esta dunna é maluca!

Charly
Jeu hai vuliu gir: Igl ei buc necessari. Jeu hai schon telefonau.

Araujo
Policia?

Charly
Il sanatori, da nua ch'ella ei scappada. Els vegnan per ella.

Araujo
Lu esto acalmada.

Charly
da bass Jeu sun aunc buc ruasseivels.

Araujo
perquei che Babeli svanescha en cabina Que fa ella ora?

Charly
Ella manegia matei – ein sia irritaziun, capis – che la cabina seigi sia combra.

Araujo
É muita maluca – he?

Charly
Giegie, maluca tut a dubel. Quella tut baluca dalla maluca! Schiglioc vess ella gie buc
tertgau dad esser mia onda.

Araujo
Sim, sim, é verdade. Melhor cerrar la cabina, tochen vegnan gente da sanatorio.

Charly
Mira, la cabina ha buc clav.

Araujo
Eu sabo onde la chave é! va en stiva

Iris
mira davos la cantunada seniastra Charly!

S-THO 1-1_L_onda da Charly_(sr)


79
Charly
Gie?

Iris
da bass, alterada La perucca maunca. El gi ch'ella seigi ...

Charly
Jeu sai. La Sonja va per ella. Sch'ei va ...

Araujo
vegn cun ina clav Prova sche va!

Charly
va bufatg tier la cabina e siara igl esch culla clav

Iris
capescha buc Da-co ...?

Charly
Suenter. Sas spitgar cheu. muossa silla stiva. Iris va en, igl esch resta aviarts

Araujo
Eu seu toda confusa. Meus pés treman e treman!

Charly
Encunter peis che tremblan gida mo vinars.

Araujo
Aguardente! Aua ardenta ... muito obrigado! Com muito gosto! In grappa, sche
possivel!

Charly
Tut ei possivel – en quella casa. dat in grond grappa ad ella Ecco. Spert giuaden cun ei,
en in sitg, lu gidi il meglier!

Araujo
beiba Uiuiui!

Charly
Ed ussa mei!

Araujo
Onde pos eu ir?

Charly
da bass Quei ei ina buna damonda. ha in'idea Avon la purteglia. Per che l'ambulanza dil
sanatori stoppi buc encurir gitg.

Araujo
A sim, naturalmente!

S-THO 1-1_L_onda da Charly_(sr)


80
Charly
Mo Vus stueis star leu. Era sch'ei va forsa in mument.

Araujo
Sim, sim, certamente. Espera com gosto avon la purteglia che aqui con esta maluca!
va a dretg

Weishaupt
arriva, suandaus da Sonja da seniester Cheu giu ei pia nuot.

Charly
Veis lu era mirau dapertut?

Weishaupt
Gie, da rudien. Neve, dunna Bundi.

Sonja
Giegie, da rudien sco s'auda!

Charly
da bass a Sonja Has ella?

Sonja
scrola il tgau, lu cloma ella dad ault e tementada Oooo naa!!

Weishaupt
semeina tementaus encunter ella. ella muossa cun bratsch stendiu dretg si encunter il curtgin

Sonja
Sileu, ellas caglias ... leu schai ella.

Charly
Tgi?

Sonja
Tia onda. Tia paupra onda. a Weishaupt Vesis ella?

Weishaupt
Jeu vesel nuot. Nua?

Sonja
vegn datier dad el. muossa Leu. Leu penda toh ... ina comba d'ina dunna ord las caglias.
Mirei, jeu muossel. ella sestauscha aunc pli datier dad el. ferton ch'ella muossa cun in maun, trai
ella cun tschel la perucca ord il sac Leu. Vesis buc?

Weishaupt
che ha che plai che la Sonja ei aschi datier Na. Mo jeu quetel ei fetg hofli, gie bunamein
amureivel, co vus deis tanienta breigia.

S-THO 1-1_L_onda da Charly_(sr)


81
Sonja
ha dau la perucca a Charly, davos dies vi. lez dat ella ad Iris che spetga agl esch sin ella e svanescha
Sche vus meis da quella scala si e lu vinavon silla via, stuesses grad scarpitschar sur
la bara.

Weishaupt
irritaus Calei! Probabel spetga igl assassin, quei delinquent sexual, zanua ellas
caglias.

Sonja
Lu mass jeu buc siado. In mument ...

Weishaupt
Tgei eis ei? Semuenta zatgei?

Sonja
Jeu hai sbigliau. Igl ei gnanc ina comba dad ina dunna.

Weishaupt
Jeu vesel aunc adina nuot.

Sonja
Igl ei mo stau in rom. va en habtaziun

Weishaupt
Donn – jeu manegel: tgei cletg!

Charly
Mo encurir stuess ins tuttina era aunc en quella part dil curtgin.

Weishaupt
Giegie, secapescha! va a dretg

Edi
vegn ord stiva. El ha gia en in niev vestgiu, bischutaria, denton aunc buc perucca e va aunc a pei blut
Finalmein!

Charly
Zachermen, Edi, sch’el vesa tei! Tgei vul?

Edi
Ils calzers! va tier la tastga ed enquera ils calzers Igl ei ils sulets che van. va culs calzers

Weishaupt
egl off, cloma da surengiu Tgei eis ei?

Charly
Nuot! Mo buc schei disturbar duront vossa acziun d’encurir. per sesez Zachermen ei
quei in viriveri. Jeu sun gie spannegiaus ...

S-THO 1-1_L_onda da Charly_(sr)


82
Weishaupt
tuorna Sch’ella ei forsa tuttina ida pli lunsch?

Charly
Gie segir, segir. Ella ha gie getg ch’ella mondi a far cumissiuns.

Weishaupt
Cheusi ei numnadamein nuot. Jeu hai gnanc anflau quei rom.

Charly
Tgei rom?

Weishaupt
Quel che la dunna Bundi ha manegiau ch’ei seigi il pei da vossa onda. Ei atgnamein
aunc curios.

Charly
Tgei?

Weishaupt
Ch’in rom duei veser ora sco ina comba d’ina dunna. Ei dat gie dunnas che han
combas sco petgas. Mo sco roma? Quei sto esser combas ualti biergnusas. En casa
Veis era anflau nuot?

Charly
Na, buc olma.

Weishaupt
Lu ei Vies amitg Edi mia davosa spronza.

Charly
Gie, mia era. Daco manegieis?

Weishaupt
Perquei ch’el ei gie ius ad encurir ella pli lunsch. Sch’el anfla era nuot, lu resta nuot
auter che dad informar la polizia che Vossa paupra onda ...

Edi
vegn sco dama perfetga ord stanza Schia – cheu sun jeu puspei!

Weishaupt
Dieuseiludaus! Nua essas era pomai stai? Nus vein gia fatg sgarscheivels quitaus.

Charly
Eis stada a far cumissiuns?

Edi
Gie, nua schiglioc. Ed ussa – Sonja ch’ei sera sescumiada vegn ord la stiva essan nus
sescumiadas, neve Sonja. Dat ei in apéritif? Iris vegn ord la stiva

S-THO 1-1_L_onda da Charly_(sr)


83
Charly
Gie secapescha, onda. Bugen. Il signur Weishaupt ha giu tema che ti seigies
daventada l’unfrenda d’in delict sexual.

Edi
Jeu? ri elegant Grondius ... ä ... jeu manegel commuentond, che Vus veis fatg quitaus
pervia da mei.

Charly
Signur Weishaupt, lein beiber igl apéro endadens?

Weishaupt
Bugen, gie. Quei tschiep che Vies amitg ha emprestau ei tuttina ualti muoschs. Tgei
ha el pomai fatg cun quel?

Edi
Gie, jeu vess era marveglias. Mo mei ordavon, l’Iris ed jeu vein aunc da discutar
zatgei – denter dunnas. ri elegant. Weishaupt, Sonja e Charly van en stiva

Iris
Stuessen nus buc ir cun tschels ...?

Edi
Immediat. Mo igl emprem survegn jeu aunc duas caussas – sco bunamana per mias
stentas.

Iris
Tgei caussas?

Edi
aulza il vestgiu, trai ord il sac dallas Bermudas ina scatla cigaras Ina cigara – ed ina buna da tei.

Iris
En quella successiun?

Edi
Viceversa ei aunc meglier. els dattan ina buna

Iris
Gianter.

Edi
Tgei manegias?

Iris
L’onda sgara.

Edi
Tgei?

S-THO 1-1_L_onda da Charly_(sr)


84
Iris
Tia barba cutscha. Ins vesa era ella.

Edi
O na!

Iris
Bein. Quella sto naven, schiglioc ...

Charly
vegn cun Sonja. portan ad Edi ed Iris in migielet schampagner Leis nuot da beiber?

Sonja
Schampagner, mias damas.

Charly
remarca ch’enzatgei ei buc bien Tgei veis?

Iris
Hai grad fatg stem che tia onda stuess far la barba urgentamein.

Sonja
Gie – propi.

Charly
Jeu portel quei da far la barba.

Edi
Jeu mon en bogn.

Charly
Tuppamein buc pusseivel.

Edi
Daco?

Sonja
Perquei che Weishaupt fa grad la duscha cun aua caulda.

Edi
Vegn buc ad esser.

Iris
Il Clau fa la duscha? Daco pomai?

Charly
Perquei ch’el ha giu freid.

Sonja
Quel ha tema ch’el hagi pigliau malcostas cun tiu tschiep humid.

S-THO 1-1_L_onda da Charly_(sr)


85
Charly
E jeu hai lu halt lubiu ad el da far la duscha.

Edi
Sa sche quei fuss endretg a tia onda?

Charly
Vida lezza astgel jeu gnanc patertgar.

Sonja
Nua eis ella insumma?

Charly
senza far stem dalla damonda dalla Sonja Jeu portel ocheu quei da far la barba.

Edi
Jeu fetsch lu la barba cun spema, neve!

Charly
Jeu era. va anavos seniester

Sonja
cun avis ad Edi che ha daferton envidau ina cigara e fema Quei vesa lu ora tup – Ti – cun
quella cigara en bucca.

Iris
Ils gusts ein differents. Jeu quetel ch’ei vesi ora schic.

Edi
cun vusch da dunna Nus dunnas emanzipadas fimein quei che nus lein!

Charly
vegn dabot da seniester Schia, spema da far la barba, nezza, in schigentamauns.

Edi
Ed in spieghel? Vul che jeu tagli giu il nas?

Sonja
Leu, endadens – vid igl esch ha ei gie in spieghel. ella vul arver igl esch dalla cabina Dapi
cu ei quella serrada? avon che Charly ni Edi vegnan d’impedir, arva ella igl esch

Babeli
stat cun egls serrai e bratscha stendida davos igl esch. ferton ch’ella semetta sin via per ir en sien
Tgei tartgeis Vus era, matros, da serrar en mei en mia cabina da mar aulta? J’arrive,
mon capitaine, j’arrive ... ella va en sien sur la scala e la via dil curtgin

Sonja
Pellamurdadiu, tgei ha quella pomai?

Iris
Tgi ei quei insumma?

S-THO 1-1_L_onda da Charly_(sr)


86

Charly
Ella va en sien – dapi sia giuventetgna.

Edi
ad Iris Quei ei ussa sia onda – la vera.

Sonja
Gianteren, spronza dat ella buc surengiu.

Charly
Persunas che van en sien dattan buc giu, sch’ins laventa buc ellas.

Edi
Ti stos tuttina tener anavos ella.

Charly
E ti stos far la barba, e lu subito.

Edi
ad Iris Sas tener la cigara?

Iris
Aiai, capitani! pren sia cigara. ella tegn era il schigentamauns per furschar naven la spema. el
unscha spema en fatscha

Charly
ad Edi Tgei duei jeu lu far cun ella?

Iris
Frenar cun giudezi, sco ins gi!

Charly
Gie e lu?

Edi
Lu mettas ella cun giudezi en tiu auto e vas a spass cun ella.

Sonja
Tochen che tut ei puspei bien.

Edi
Ed ils signurs Planta e Weishaupt ein si e naven.

Charly
Manegias che quei gartegi?

Edi
Na – sche ti vas ussa buc sil fiat. Charly va a dretg Ti Sonja, savesses ti mirar ch’il
Weishaupt vegni buc tuttenina? Sonja seposta sper igl esch stiva

S-THO 1-1_L_onda da Charly_(sr)


87
Iris
ferton che Edi fa la barba Tgei che jeu capeschel buc: ir en sien van ins gie cu ins
dierma.

Sonja
Aschia eis ei manegiau, gie.

Iris
E daco dierma ella? En cabina?

Araujo
egl off, da seniester Socorro! Signur Charly, senhor Charly!

Sonja
vul tener anavos ella Tgei eis ei? Tgei ...?

Araujo
Onde é signur Charly?

Sonja
Lez ha stuiu ir dabot zanua.

Edi
ha pigliau tema cu Araujo ei vegnida, meina denton il dies encunter ella, lu fa el ina semenada, aschia
ch’ella vesa ussa la vart gia neidia e gi El vegn grad puspei.

Araujo
O ... signura Candinas! De novo aqui! Seu feliz!

Edi
da bass Jeu buc. ad Araujo Tgei eis ei?

Araujo
Signor Charly diz esperar al entrada dal jardim, ma subito hai eu viu la signura
maluca. Que faz eu?

Edi
ad Iris Tgei duei ella far? da bass Tgei duei jeu far?

Sonja
Jeu sai tgei. Mei en cuschina e fagei ina suppa caulda per il signur Weishaupt.

Arajuo
mira entuorn Onde está, signur Weis’aup’?

Sonja
El fa la duscha.

Araujo
Uiuiui – tanto faz. enten ir Se vem buc la dunna maluca en cozinha, é todo bien. va

S-THO 1-1_L_onda da Charly_(sr)


88
Edi
levgiaus Ua! Sin quei cheu stos jeu aunc dar ina targida!

Sonja
Fagesses pli tschec vinavon per che ti vegnies afin zacu, sch’il Weishaupt ... ella vesa
Mario Planta silla via da curtgin O ... aug Mario!

Mario
vegnend pli datier Gliez schon, beinbein. Schegie che tiu Charly tarmetta mei d’ina
ustria en tschella. Mo las damas che stuessen spitgar leu sin mei ...

Edi
ha pigliau tema. el tegn en in maunc la nezza da far la barba, en tschella ina cigara. emprova da
zuppar omisdus davos il dies. Mo!

Mario
Babeli!

Edi
stat aschia che Mario vesa la vesta neidia. Il publicum vesa la vart seniastra nua ch’el ha aunc buc
fatg la barba. ei stuess veser ora aschia sco sch’el fagess da botsch siper Mario Ti has fatg giu cun
autras damas?

Mario
Fai quen! Quei ei mo stau ina pintga sgnocca. Ins ha gie la finala humor – hahaha –
lai mirar sin tei, lai admirar tei. el va entuorn Edi che sto semenar cun el, per che Mario vesi buc
la spema

Edi
Jeu sun trumpada, Mario. Survegn jeu buc ina buna?

Mario
a Sonja ed Iris, che persequiteschan tut en tema Quella dunna ha semplamein temperament!
ad Edi Gliez schon, beinbein, secapescha, persesez, pli che bugen!

Edi
tegn vi la vesta neidia Cun far pertí has ti dau a mi ina buna silla vesta seniastra, uss ei
tschella vidlunder.

Mario
dat ina buna. en quei mument peglia Edi entuorn ad el, aschia che aschibein la nezza sco era la cigara
ein buc veseivlas per Mario. Edi ha in segn allas dunnas da prender quellas dad el. Sonja fa quei,
ferton che l’Iris lava giu la vesta seniastra. Mario sefa en nuot da quei. diltut surprius dalla cordialitad
dad Edi O Babeli! Ti fas mei pli che cuntents! Babeli – jeu havess buc tertgau ...

Edi
da bass Jeu era buc.

las dunnas svaneschan cun cigara nezza e schigentamauns davos seniester

S-THO 1-1_L_onda da Charly_(sr)


89
Edi
cu las dunnas ein naven Ei tonscha! Mario, ei tonscha!!

Mario
peglia fiug pli e pli fetg Jeu hai buc saviu, Babeli, che ti senties il medem fiug per mei
sco jeu per tei.

Edi
Fai quen. Finiu ussa. Finiu, hai jeu getg. el dat a Mario ina calzerada ella stgeina

Mario
dat in griu dil mal Ouauauou! lai dar Edi, ei denton gest puspei incantaus Ououou, tgei
temperament. va puspei tier Edi Jeu hai capiu, Babeli, jeu hai capiu: Ti eis ina dunna
cun aschi bia fiug ...

Edi
O na!

Mario
Ti vul ch’ins conquisti tei cun forza ...

Edi
va anavos Nana, buc exnum!

Mario
Ti vul vegnir sfurzada a tiu cletg!

Edi
Na, segir buc!

Mario
Gliez schon, beinbein. Edi sa buca untgir pli. Mario vul danovamein embratschar el

Edi
Gielu, jeu hai fatg attent. dat cul pugn el magun a Mario

Mario
Enten suffrir Uiii – tgei temperament!

Edi
dat cun tschei pugn el magun

Mario
Oooo – tgei fiug!

Edi
dat cul pugn sil baditschun. Mario sescarpetscha enavos e vegn pigliaus da Charly che cuora gest ord
stiva

Charly
metta Mario ch’ei tut balurds sin ina sutga Zachermen, Edi, tgei has fatg?

S-THO 1-1_L_onda da Charly_(sr)


90

Edi
Vesas gie, bastunau el. Jeu hai getg: sch’el sefa vitier ...

Charly
Uss vein nus la miarda!

Edi
Daco? El ha bugen dunnas cun temperament.

Charly
Mo buc dunnas cun aschi in temperament. Quel vegn sec vilaus!

Edi
El ha buc motiv da vegnir vilaus – nus vein motiv da vegnir vilai – dar mulesta taluisa
a tia onda ... nua eis ella insumma, has saviu frenar ella cun giudezi?

Charly
Buc iu. Cu jeu sun ius davossi, hai jeu gest aunc viu ella a svanir en casa.

Edi
Ed uss?

Charly
Va ella en sien zanua per habitaziun entuorn.

Edi
Lu stuein nus bein ir ad encurir ella.

Charly
Sonja ed Iris enqueran schon.

Edi
Neu!

Chaly
Ed el?

Edi
Sa spitgar. va cun gronds pass masculins

Charly
mira sin Mario, aulza la schuiala e va medemamein en stiva

Babeli
vegn en gronda prescha da davos seniester. ella fa ina impressiun confusa, va denton buc pli en sien.
ella vesa Mario O – igl aug!

Mario
ei puspei serevegnius empau da siu esser balurds, emprova da star en pei, quei che gartegia denton
buc Madame ... ouuu ...

S-THO 1-1_L_onda da Charly_(sr)